Απλά μυστικά για ένα ζεστό σπίτι | Eurobank\nΑπλά μυστικά για ένα ζεστό σπίτι\nΤο κρύο θέλει και την ανάλογη προετοιμασία! Οι χαμηλές θερμοκρασίες επιβάλλουν την εύρεση απλών μυστικών, ώστε να κρατήσεις ζεστό το σπίτι σου. Διάβασε παρακάτω τα πιο γνωστά tips για να φέρεις το σπίτι στην ιδανική, ζεστή θερμοκρασία.\nΠολλές φορές για να κρατήσεις ένα ζεστό σπίτι θα πρέπει πρώτα να το έχεις ντύσει. Πώς θα γίνει αυτό; Με χαλιά και υφάσματα. Διάλεξε, λοιπόν, αυτά που ταιριάζουν στο στιλ σου και τη διακόσμηση που έχεις υιοθετήσει για τον χώρο σου και δες αμέσως τη διαφορά στη ζεστασιά του σπιτιού. Πρόσεξε όμως! Τα καλοριφέρ σου θα πρέπει να είναι ελεύθερα από τυχόν διακοσμητικά στοιχεία και ρούχα. Ομοίως, είναι χρήσιμο τα σώματα του καλοριφέρ να μην περιβάλλονται από ογκώδη έπιπλα, ώστε να ζεσταίνουν απρόσκοπτα τον χώρο.\nΠαρακάτω θα δεις και τι ακριβώς θα πρέπει να κάνεις με τα σώματα για να βεβαιωθείς ότι θα εξασφαλίσεις ένα ζεστό σπίτι!\nΠροσοχή στα σώματα\nΕίναι πολύ πιθανό, έχοντας βάλει πετρέλαιο θέρμανσης και ξεκινώντας τη λειτουργία των σωμάτων να δεις πως αυτά δεν αποδίδουν, όπως προηγούμενες χρονιές και φορές. Θα πρέπει, λοιπόν, να βεβαιωθείς για τα παρακάτω:\nΕάν ακούς κάποιον περίεργο θόρυβο στα καλοριφέρ, τότε ίσως να χρειάζονται εξαέρωση. Αυτό σημαίνει πως θα πρέπει να αδειάσουν από τον αέρα και το υγρό που έχει παγιδευτεί. Προετοιμάσου, λοιπόν, σωστά και κάνε την εξαέρωση όταν τα σώματα είναι εντελώς κρύα. Ομοίως, θα πρέπει να ελέγξεις τον κυκλοφορητή και τους διακόπτες εάν λειτουργούν σωστά.\nΑκόμα ένα συχνό πρόβλημα είναι η λάθος ρύθμιση του θερμοστάτη: εφόσον σιγουρευτείς πως υπάρχει αρκετό καύσιμο για να λειτουργήσει ο καυστήρας σου, θα πρέπει να εξετάσεις τη θερμοκρασία του, η οποία θα πρέπει να είναι περίπου στους 20 βαθμούς.\nΜην ξεχνάς πως η θέρμανση του μπάνιου είναι βασική ανησυχία των περισσότερων τους χειμερινούς μήνες. Μια εύκολη λύση είναι οι πετσετοκρεμάστρες. Πρόκειται για έναν από τους πιο δημοφιλείς και σύγχρονους τρόπους θέρμανσης για το μπάνιο. Επίσης, είναι πολύ πρακτικές, καθώς όχι μόνο ζεσταίνουν τον χώρο και δεν κρυώνεις, αλλά έχεις κι έναν έξτρα χώρο για να τοποθετείς και να στεγνώνεις γρηγορότερα τις πετσέτες.


Η πιο τέλεια σαλάτα με παντζάρι και ταχίνι που σίγουρα θα σας χορτάσει! | Hello Radio Kids\nΗ πιο τέλεια σαλάτα με παντζάρι και ταχίνι που σίγουρα θα σας χορτάσει!\nΌπως είπε και μια φίλη τις προάλλες: «Καλά φάγαμε στην καραντίνα! Τώρα πρέπει να το ράψουμε σιγά-σιγά…» Και υπάρχει τρόπος να τα καταφέρουμε, χωρίς να πεινάσουμε! Αυτή η σαλάτα με παντζάρι και ταχίνι όχι μόνο είναι πεντανόστιμη, αλλά θα σας χορτάσει κιόλας!\n6-8 παντζάρια μεσαίου μεγέθους (κόκκινα και πορτοκαλί αν βρείτε)\nΓια τη σος με το ταχίνι\n3 κουταλιές της σούπας χυμό από λεμόνι\n1 κουταλιά της σούπας maple syrup (προαιρετικά)\nΣε προθερμασμένο φούρνο, ψήνουμε σ’ ένα ταψί με λαδόκολλα τα πατζάρια. Τα αλατίζουμε και προσθέτουμε λίγο ελαιόλαδο. Ψήνουμε για 20 λεπτά περίπου μέχρι να μαλακώσουν και μόλις είναι έτοιμα τ’ αφήνουμε στην άκρη για να κρυώσουν.\nΌταν κρυώσουν τα παντζάρια, τα ξεφλουδίζουμε και τα κόβουμε σε λεπτές φέτες.\nΣ΄ ένα μπλέντερ βάζουμε όλα τα υλικά για τη σος με το ταχίνι και τα χτυπάμε μέχρι να ομογενοποιηθούν μεταξύ τους. Αν χρειαστεί αλατίζουμε το μείγμα μας-το οποίο πρέπει να έχει τη μορφή πουρέ.\nΒάζουμε σ’ ένα πιάτο τα πατζάρια και τα περιχύνουμε με της σος από ταχίνι. Πασπαλίζουμε με σουσάμι και σερβίρουμε! Τόσο απλά!\nΠηγή και φωτογραφία: heatherchristo.com


Λυκαβηττός | Φαιναρέτη\nΤί είχες Γιάννη?? Τί είχα πάντα…. →\ndexameni adrianeiosΤαβέρνα «Πάράδεισος»\ndexameni papadiamantisΔοθείσης όμως της μεγάλης ποσότητας ηλεκτρικής ενέργειας που κατανάλωνε αποτέλεσε σημείο έριδος μεταξύ του Αλέξανδρου Παπαναστασίου και του τότε δημάρχου Σπύρου Μερκούρη. Το 1941 ο φάρος καταστράφηκε απο τους Γερμανούς. Το 1931 σημειώνουμε ότι δημιουργήθηκε το πρώτο αναψυκτήριο στον Λυκαβηττό «Πράσινη τέντα».Στα χρόνια του φονικού Β΄παγκοσμίου πολέμου, ο Λυκαβηττός αποτέλεσε το κεντρικό σημείο της αντιαεροπορικής άμυνας της πόλης. Όμως το 1941 παραλίγο να έχουμε όλεθρο στον βράχο του Λυκαβηττού. Οι Γερμανοί είχαν τοποθετήσει γύρω του νάρκες, οι οποίες τελικά αφαιρέθηκαν αφότου έγινε η απελευθέρωση. Ανάμεσα στον ναό των Αγίων Ισιδώρων και το αναψυκτήριο «Πράσινη Τέντα», υφίσταται το καταφύγιο του Λυκαβηττού. Δημιουργήθηκε το 1936 με βάθος σχεδόν 100 μέτρα, με την προοπτική φύλαξης είτε των αρχείων του κράτους, είτε «υψηλών» για το εθνικό συμφέρον προσώπων, σε έκτατες περιπτώσεις υψηλού κινδύνου. Την περίοδο 1961-64 τοποθετήθηκε στο λόφο τελεφερίκ, με αφετηρία την διασταύρωση των οδών Πλουτάρχου και Αριστίππου, προκειμένου να υπάρξει μεγαλύτερη τουριστική ανάπτυξή του. Ετέθη σε λειτουργία για πρώτη φορά το 1965, προξενώντας οργίλες αντιδράσεις. Κεντρικός εκφραστής αυτών των αντιδράσεων, ήταν ο αρχιτέκτονας Κ. Μπίρης, που θεωρούσε την τοποθέτηση του τελεφερίκ για τον Λυκαβηττό αισθητική βαρβαρότητα. Στα χρόνια της μεταξικής δικτατορίας η Πλατεία του Λυκαβηττού χρησιμοποιήθηκε για κεντρικές εκδηλώσεις της Εθνικής Οργάνωσης Νεολαίας, του Ιωάννη Μεταξά.\nBy fainareti  Posted in Πολιτισμός-Ψυχαγωγία\t Με ετικέτα Δεξαμενη,Λυκαβηττος


Αν και "προβλημάτισε" με την εμφάνιση του ο ΑΟ Σύρου, τελικά στάθηκε τυχερός και χάρη στα ποιοτικά χαρακτηριστικά, που διαθέτουν κάποιοι παίκτες του κατάφερε να ανατρέψει το εις βάρος του 1-1 σε 1-2 και να πάρει τη νίκη – πρόκριση, απέναντι στην Άνω Μερά, που ειδικά στο πρώτο μέρος έδειχνε να ελέγχει απόλυτα το παιχνίδι.\nΝεύρα και παράπονα\nΣε ένα κακό ποιοτηκά παιχνίδι ΑΟ Σύρου και Άνω Μερά έπαιξαν με σκοπιμότητα και μοναδικό στόχο την πρόκριση «τραυματίζοντας» το ποδόσφαιρο. Ο αγώνας κρίθηκε από δύο πέναλτι (ένα από την κάθε πλευρά) και ένα γκολ που πέτυχε ο Γιώργος περιάλης με την σέντρα της επανάληψης.\nΣτο τέλος επικράτησαν τα νεύρα, καθώς και οι δύο πλευρές είχαν παράπονα από τη διαιτησία του κυρίου Βακόνδιου, ο οποίος μετά τη λήξη της αναμέτρησης έγραψε αρκετά πράγματα στο φύλλο αγώνα, τα οποία και θα εξεταστούν από την Πειθαρχική Επιτροπή.\nΑμφότερες οι ομάδες φωνάζουν για τα πέναλτι που τους καταλογίστηκαν, με τον διαιτητή της αναμέτρησης, Βακόνδιο να χρειάζεται διαβούλευση με τον επόπτη Μουτάφη ύστερα από τον καταλογισμό του πέναλτι κατά του ΑΟΣ, ενώ η Άνω Μερά έχει πολλές επιφυλάξεις όσον αφορά στο χέρι που είδε ο κύριος Βακόνδιος, στη φάση του πέναλτι που έκρινε τον αγώνα.\nΣε κάθε περίπτωση το βίντεο του αγώνα που θα αναρτηθεί ίσως μας διαφωτίσει όλους.\nΣτο πρώτο μέρος ο ΑΟ Σύρου είχε πολλά προβλήματα στην ανάπτυξη του παιχνιδιού, με την Άνω Μερά να έχει την πρωτοβουλία των κινήσεων και να είναι ομάδα που απειλούσε συνεχώς, έχοντας συντριπτικά υπέρ της την κατοχή της μπάλας.\nΜάλιστα στο 9ο λεπτό ο Κεκελής με απευθείας εκτέλεση κόρνερ βρίσκει το δοκάρι μετά και από την παρέμβαση του Καραμαλίγκα. Στη συνέχεια ο Πετράι με 1-2 καλά σουτ φάνηκε άστοχος.\n0-1 Αυτή η υπεροχή καρποφόρησε στο 42΄, όπου οι Μυκονιάτες κέρδισαν πέναλτι σε ανατροπή του Τόσκα από τον Καπλάνη, με τον Θεοχάρη να είναι εύστοχος από τα 11 μέτρα.\n1-1 Η επανάληψη αρχίζει με τον ΑΟΣ να μπαίνει δυνατά στο παιχνίδι και να ισοφαρίζει μόλις 40 δευτερόλεπτα μετά τη σέντρα. Ο Περιάλης θα πάρει το ριμπάουτ σε σουτ που επιχείρησε ο Ξυγκάκης και απόκρουσε με αστάθεια ο Χουσαθανάς και με εύστοχο πλασέ φέρνει το ματς στα ίσα.\nΛίγο αργότερα ΑΟΣ λίγο έλειψε να πάρει κεφάλι στο σκορ όταν ο Ξυγκάκης νικήθηκε από τον Χουσαθανά. Η απάντηση της Άνω Μερά έρχεται στο 52’ με τον Τουρέ ανενόχλητο να πιάνει κεφαλιά που πέρασε μόλις άουτ.\nΣτο 58΄ο Μάκης Πούλος, ενώ βλέπει ότι η ομάδα του χωλαίνει στο δημιουργικό κομμάτι, περνά στο παιχνίδι τους Πρίντεζη και Βαβουράκη, με τον Τερόλη να αναλαμβάνει πόστο στον άξονα. Η κίνηση αυτή δίνει στην ομάδα της Σύρου ανάσες, καθώς ο Τερόλης προσθέτει το στοιχείο της μαχητικότητας που δεν υπήρχε μέχρι τότε στον ΑΟΣ, ενώ ο Βαβουράκης κάνει ένα πολύ καλό παιχνίδι, με την ισορροπία να αποκαθίσταται στο σημείο εκείνο.\n2-1 Και χωρίς στο παιχνίδι να συμβαίνουν ιδιαίτερα πράγματα φτάνουμε στο 69’, όπου ο Τερόλης γεμίζει στην περιοχή με την μπάλα να καταλήγει στο χέρι του Θεοχάρη και τον κύριο Βακόνδιο να καταλογίζει την εσχάτη των ποινών. Ο Σταματίου με εύστοχη εκτέλεση δίνει τη νίκη – πρόκριση στον ΑΟΣ, που περιμένει να μάθει τον αντίπαλο του στον τελικό, που θα προκύψει από τον αυριανό αγώνα ΑΜΣ Φιλωτίου – Θύελλα.\nΟ Καραμαλίγκας στο 91΄με γροθιές διώχνει φάουλ του Βλιζνάκη.\nΔιαιτητές: Βακόνδιος, Αρμακόλας, Μουτάφης.\nΑΟ Σύρου (Πούλος): Καραμαλίγκας, Σταμούλης, Τερόλλης, Κόκκαλης, Σούρλας, Ξυγκάκης (59' Βαβουράκης), Καπλάνης (76' Χαβδούλας), Τζώρτζης, Σταματίου, Περιάλης Γ., Μαραγκός (59' Πρίντεζης)\nΆνω Μερά (Τζιώβας): Κουσαθανάς, Κουτσούκος, Λάμα ( 85' Γκοράρι),Ασημομύτης Α., Θεοχάρης, Κεραμιδάς, Τόσκα (69΄Βλιζνάκης), Κεκελής, Τουρέ, Ντιαϊέ, Πετράι (85' Ασημομύτης Ν.).


H-D: Έχασε τις εκλογές από το ποδόσφαιρο\nΟ Χάρολντ Γουίλσον\nΠΟΣΟ ΜΠΟΡΕΙ ΝΑ ΕΠΗΡΕΑΣΕΙ ΤΟ ΤΩΡΙΝΟ (ΔΕΥΤΕΡΟ ΓΙΑ ΤΗΝ ΕΥΡΩΠΗ) ΔΗΜΟΨΗΦΙΣΜΑ Η ΠΟΡΕΙΑ ΤΗΣ ΕΘΝΙΚΗΣ ΑΓΓΛΙΑΣ\nO Χάρολντ Γουίλσον (φωτό 1) έκλεισε την τηλεόραση μ’ ένα περίλυπο ύφος. Οι συνεργάτες του δεν μπορούσαν να καταλάβουν τι ακριβώς είχε στο μυαλό του. Ως δηλωμένος ποδοσφαιρόφιλος, και φανατικός οπαδός της Χάντερσφιλντ, της ομάδας τής\nπόλης του, ο Άγγλος πρωθυπουργός δεν μπορούσε παρά να ήταν λυπημένος. Η Αγγλία, εστεμμένη πρωταθλήτρια κόσμου, είχε μόλις χάσει την ευκαιρία να υπερασπιστεί τον τίτλο της. Το ημερολόγιο έδειχνε 14 Ιουνίου 1970. Ο Γουίλσον βρισκόταν στις δύσκολες τελευταίες ημέρες της προεκλογικής του εκστρατείας, όπου διεκδικούσε και πάλι την πρωθυπουργία ως ηγέτης του Εργατικού Κόμματος. Δεν υπήρχε χρόνος ούτε καλά-καλά για να κοιμηθεί. Ένα πράγμα, όμως, ήταν γι’ αυτόν αδιαπραγμάτευτο, όσο βαρύ πρόγραμμα κι αν του είχαν φτιάξει για εκείνη την ημέρα: να παρακολουθήσει στην τηλεόραση την εθνική ομάδα της Αγγλίας στον προημιτελικό του Μουντιάλ απέναντι στη Δυτική Γερμανία.\nΗ επανάληψη του τελικού του Παγκοσμίου Κυπέλλου 1966, όπου οι Άγγλοι είχαν στεφθεί πρωταθλητές κόσμου στο Ουέμπλεϊ, είχε κάνει όλη τη χώρα να κρατάει την ανάσα της. Η Αγγλία είχε προκριθεί από τον όμιλο με δύο οριακές νίκες με 1-0 (εναντίον Ρουμανίας και Τσεχοσλοβακίας) και μία ήττα με το ίδιο σκορ από τη Βραζιλία, στο ματς που έμεινε στην ιστορία για την φοβερή απόκρουση του Μπανκς στην καρφωτή κεφαλιά του Πελέ. Τα νέα πριν τον αγώνα δεν ήταν ευχάριστα, αφού ο ήρωας Μπανκς δεν θα έπαιζε λόγω τροφικής δηλητηρίασης.\nΗ βιασύνη των Άγγλων δημοσιογράφων\nΗ είσοδος των ομάδων για το παιχνίδι του 1970\nΗ Αγγλία, όμως, μπήκε με ορμή και στο 50’ βρισκόταν ήδη μπροστά με 2-0, με γκολ των Μάλερι (32’) και Πίτερς (50’). Οι Άγγλοι δημοσιογράφοι, σε μια μάλλον πρόωρη ένδειξη σιγουριάς, σηκώθηκαν από τις θέσεις τους κι άρχισαν να φωνάζουν ρυθμικά «Auf Wiedersen» (εις το επανιδείν) στους Γερμανούς συναδέλφους τους. Η συνέχεια έχει καταγραφεί στην ιστορία του παγκοσμίου ποδοσφαίρου ως μια «κλασική» γερμανική ανατροπή από την ομάδα που δεν το βάζει ποτέ κάτω. Με τη βοήθεια του Μπονέτι, του αντικαταστάτη του Μπανκς, ο οποίος έκανε μια από τις χειρότερες εμφανίσεις στην καριέρα του (και την τελευταία του με την Αγγλία) οι Γερμανοί ισοφάρισαν σε 2-2, πήγαν το ματς στην παράταση και με γκολ του φοβερού Γκερντ Μίλερ πήραν τελικά την πρόκριση στα ημιτελικά με 3-2.\nΟ Γουίλσον, προς γενική έκπληξη, κάλεσε αμέσως σύσκεψη στο γραφείο του. Οι συνεργάτες του θαύμασαν τον τρόπο που συγκεντρώθηκε αμέσως στα πολιτικά του καθήκοντα μετά από μια ήττα-σοκ, που δεν θα μπορούσε να ξεπεραστεί εύκολα, ειδικά με τον τρόπο που έγινε. Ο Άγγλος πρωθυπουργός, όμως, τους αιφνιδίασε όλους όταν τους ανέλυσε τους φόβους του ότι το αποτέλεσμα αυτό θα μπορούσε να επηρεάσει την έκβαση των εκλογών! Το χρονικό διάστημα μεταξύ του ματς και της κάλπης ήταν πολύ μικρό, οι εκλογές είχαν προγραμματιστεί για τις 18 Ιουνίου.\nΉταν μπροστά με 50.2%\nΜέχρι τότε οι Εργατικοί δεν είχαν κανένα λόγο να ανησυχούν. Μόλις το πρωί του αγώνα είχε δημοσιευτεί στις εφημερίδες η τελευταία δημοσκόπηση της Μάρπλαν, η οποία τους έδινε μπροστά με 50,2% των ψηφοφόρων έναντι μόλις 41,5% των Συντηρητικών του Έντουαρντ Χιθ. Ακόμα, όμως, και η τελευταία δημοσκόπηση πριν τις κάλπες, του ινστιτούτου Γκάλοπ, τους έδινε σαφές προβάδισμα 48,2% έναντι 44,1% των Συντηρητικών. Το ένστικτο του Βρετανού πρωθυπουργού αποδείχτηκε αλάνθαστο. Ως γνήσιος ποδοσφαιρόφιλος κατάλαβε πόση σημασία μπορεί να έχει το αποτέλεσμα στη συνείδηση του μέσου ψηφοφόρου. Οι Συντηρητικοί αναδείχτηκαν πρώτο κόμμα με 46,4% έναντι 43,1% των Εργατικών και πήραν την απόλυτη πλειοψηφία στη Βουλή των Κοινοτήτων με 330 έδρες έναντι 280.\nΤο δημοψήφισμα για την ΕΟΚ\nΟ Γουίλσον το ίδιο βράδυ απέδωσε την ήττα του κόμματός του στην συντηρητική στροφή του κόσμου μετά απ’ αυτή την ήττα. Υπέρμαχος της προσέγγισης με την υπόλοιπη Ευρώπη, είχε μόλις εξαγγείλει την μετατροπή του βρετανικού νομίσματος σε δεκαδικό από τις αρχές του 1971, και μάλιστα γι’ αυτόν τον λόγο είχε αποφασίσει την πρόωρη προσφυγή στις κάλπες, πριν οι Βρετανοί μπερδευτούν αλλάζοντας τα σελίνια και τις παλιές τους πένες με τις νέες.\nΗ πλειοψηφία των Βρετανών προτίμησε τον Συντηρητικό Χιθ δίνοντας ένα σαφές μήνυμα καχυποψίας προς την υπόλοιπη Ευρώπη, αφού επέστρεψαν οι (ακόμα νωπές) μνήμες του Β’ Παγκοσμίου Πολέμου. Το οξύμωρο είναι ότι ακόμα και ο Συντηρητικός Χιθ κατάλαβε τα οφέλη της Βρετανίας από την ευρωπαϊκή προσέγγιση. Επί της πρωθυπουργίας του η Βρετανία έγινε δεκτή στην τότε ΕΟΚ (1973) και επίσης ο ίδιος διοργάνωσε το δημοψήφισμα του 1975, όταν και οι Βρετανοί σε ποσοστό 67,23% ψήφισαν την ένταξή τους στην ενωμένη Ευρώπη.\nΟ τωρινός ρόλος της εθνικής Αγγλίας\nΠριν την σοκαριστική δολοφονία της βουλευτίνας των Εργατικών Τζο Κοξ πριν λίγες ημέρες, η πορεία της εθνικής Αγγλίας στο Euro της Γαλλίας θεωρούνταν ο σοβαρότερος αστάθμητος παράγοντας που θα μπορούσε να πείσει τους αναποφάσιστους ή αδιάφορους ψηφοφόρους πριν το κρίσιμο δημοψήφισμα του Brexit την προσεχή Πέμπτη. Η διαφαινόμενη πρόκριση όλων των βρετανικών ομάδων που συμμετέχουν (Αγγλίας, Ουαλίας, Β.Ιρλανδίας) στο β’ γύρο και η πιθανή μάχη Αγγλίας-Β.Ιρλανδίας στη φάση των «16» (εφ’ όσον οι Άγγλοι πάρουν την πρώτη θέση στον όμιλό τους και οι Βορειοϊρλανδοί την τρίτη στον δικό τους) στις 25 του μήνα μπορούν να δώσουν μια αποφασιστική ώθηση υπέρ της παραμονής. Αμφιβάλλει κανείς ότι το ποδόσφαιρο και η πολιτική βαδίζουν χέρι-χέρι;


Ρύθμιση με...κενά - Road Story\nΝομοσχέδιο – «φιάσκο» αποδεικνύεται η πολυαναμενόμενη ρύθμιση για τα υπερχρεωμένα νοικοκυριά. Οι προϋποθέσεις που τέθηκαν από την τρικομματική κυβέρνηση αποκλείουν στην πράξη την συντριπτική πλειοψηφία των οφειλετών από το πρόγραμμα διευκόλυνσης αποπληρωμής των στεγαστικών δανείων.\nΌπως καταγγέλλουν καταναλωτικές οργανώσεις και ενώσεις δανειοληπτών, στη ρύθμιση δεν θα καταφέρει να υπαχθεί ούτε ένας στους εκατό δανειολήπτες. Στη ρύθμιση αναφέρεται ότι μπορούν να κάνουν αίτηση για να υπαχθούν μόνο όσοι δεν έχουν καθυστερήσει την καταβολή των τρεχουσών δόσεων για περισσότερες από 90 ημέρες.\nΠρόκειται δηλαδή για ξεκάθαρη κοροϊδία, καθώς τουλάχιστον οι 8 στους 10 δανειολήπτες αποκλείονται. Ας δούμε λοιπόν αναλυτικά γιατί δεν θα μπορέσουν τελικά οι δανειολήπτες να ενταχθούν στη νέα ρύθμιση.\n1) Στη ρύθμιση μπορούν να υπαχθούν μόνο τα μη ληξιπρόθεσμα δάνεια από πιστωτικά ιδρύματα για τα οποία έχει εγγραφεί προσημείωση ή υποθήκη στην κύρια κατοικία του οφειλέτη. Αυτό σημαίνει ότι δεν θα πρέπει οι δόσεις να έχουν σταματήσει να καταβάλλονται για περισσότερους από 3 μήνες.\n2) Η αντικειμενική αξία της κύριας κατοικίας του οφειλέτη δεν πρέπει να ξεπερνά τις 180.000 ευρώ. Επίσης, το σύνολο της ακίνητης περιουσίας του νοικοκυριού δεν πρέπει να ξεπερνά σε αντικειμενική αξία τις 250.000 ευρώ, το σύνολο των καταθέσεων του νοικοκυριού τις 10.000 ευρώ και το ανεξόφλητο υπόλοιπο των συνολικών δανειακών υποχρεώσεων του νοικοκυριού τις 150.000 ευρώ.\n3) Δικαίωμα υπαγωγής στο πρόγραμμα έχουν α) μισθωτοί και συνταξιούχοι ιδιωτικού και δημόσιου τομέα, β) όσοι έχουν τεκμαιρόμενη σχέση εξαρτημένης εργασίας, γ) άνεργοι με ετήσιο καθαρό οικογενειακό εισόδημα από οποιαδήποτε πηγή έως 25.000 ευρώ, εφόσον αυτό έχει μειωθεί περισσότερο από 20% από την αρχή του 2010 μέχρι σήμερα.\nΌπως γίνεται αντιληπτό, στη ρύθμιση θα καταφέρουν να υπαχθούν ελάχιστοι οφειλέτες. Οι προϋποθέσεις είναι με τέτοιο τρόπο «σκαρφισμένες» ώστε να μην παρέχεται καμία ευνοϊκή μεταχείριση σε όσους εξυπηρετούν κανονικά τα δάνειά τους.\nΕπομένως, πρόκειται ουσιαστικά για έναν προκλητικό εμπαιγμό από τον κ. Στουρνάρα και τον κ. Χατζηδάκη, με στόχο να «χρυσώσουν το χάπι» και να βγουν οι ίδιοι ως υπερασπιστές των δανειοληπτών απέναντι στις τράπεζες.\nΡύθμιση με…κενά added by Αλέξης Πήχας on Απρίλιος 18, 2013


Ο Γκουαρδιόλα υιοθέτησε τη συνταγή του loser Μουρίνιο για τους διαιτητές | Contra.gr\nΟ Γκουαρδιόλα υιοθέτησε τη συνταγή του loser Μουρίνιο για τους διαιτητές\nΟ Πεπ Γκουαρδιόλα έκανε κάτι στο παιχνίδι της Μάντσεστερ Σίτι με τη Γουέστ Μπρομ που μόνο ο loser Ζοζέ Μουρίνιο θα έκανε στο παρελθόν.\nΟ προπονητής της Μάντσεστερ Σίτι, Πεπ Γκουαρδιόλα, σε στιγμιότυπο με τον 4ο διαιτητή Άντονι Τέιλορ στην αναμέτρηση με τη Γουέστ Μπρομ για την Premier League 2020-2021 στο 'Ετιχάντ', Μάντσεστερ | Τρίτη 15 Δεκεμβρίου 2020 MICHAEL REGAN/ POOL VIA AP\nΗ Premier League της τελευταίας δεκαετίας είναι παντελώς αδιάφορη ως προς τον ανταγωνισμό για τον τίτλο. Η ομάδα που κάνει την καλύτερη εκκίνηση στο τέλος στέφεται πρωταθλήτρια Αγγλίας. Συνέβη πέρυσι με τη Λίβερπουλ, πρόπερσι με τη Μάντσεστερ Σίτι, πιο παλιά με την Τσέλσι ακόμα και με τη Λέστερ. Τη σεζόν 2015-2016, όσοι γνώριζαν αυτό το στατιστικό, θα είχαν ποντάρει κάποια χρήματα στο στοίχημα, βλέποντας στο μεγαλύτερο διάστημα του Οκτωβρίου τις 'αλεπούδες' να φιγουράρουν στην κορυφή της βαθμολογίας.\nΑυτός είναι ο μήνας κλειδί, δηλαδή περίπου 2 μήνες από την έναρξη της σεζόν. Η ομάδα που έχει κάνει καλή εκκίνηση και βρίσκεται στην 1η θέση του βαθμολογικού πίνακα τότε, θα πάρει τον τίτλο. Ακόμα κι αν κάποια στιγμή στη συνέχεια χάσει την πρωτιά, αυτό θα είναι προσωρινό. Μόνο που αυτός ο μήνας κλειδί δεν υπάρχει την τρέχουσα σεζόν, αφού, λόγω της πανδημίας, τα δεδομένα -ίσως- έχουν αλλάξει.\nΥπάρχουν ομάδες που έκαναν κακή εκκίνηση στη χρονιά και τρέφουν ακόμα ελπίδες ότι μπορούν να ανατρέψουν την κατάσταση. Η Σίτι είναι μία εξ αυτών, αφού μέχρι πριν από 2 αγωνιστικές βρισκόταν στο κάτω μισό του βαθμολογικού πίνακα, αλλά τώρα μείωσε στους 5 τους βαθμούς διαφοράς από την κορυφή. Το συμπιεσμένο πρόγραμμα, οι αγώνες Champions League, τα μόνιμα προβλήματα στην άμυνα ήταν μερικές από τις εξηγήσεις που δικαιολογούσαν μια κακή εκκίνηση.\nΗ αναμέτρηση με τη Γουέστ Μπρομ στο 'Ετιχάντ' για τη 13η αγωνιστική θα ήταν μια καλή ευκαιρία να βρει πόντους που θα έκλειναν κι άλλο την 'ψαλίδα'. Το τελικό 1-1 με την προτελευταία ομάδα της κατηγορίας, εκ των φαβορί για υποβιβασμό, αποδείχθηκε μια καλή ευκαιρία να αποτυπωθεί το άσχημο πρόσωπο του Πεπ Γκουαρδιόλα, ο οποίος θύμισε αυτό που απεχθανόταν, τον κακό Ζοζέ Μουρίνιο, δηλαδή τον άνθρωπο που κυνηγάει βαθμολογικά.\nΟ προπονητής της Τότεναμ για χρόνια ήταν ο Special One, εκείνος που είχε μία ασυνήθιστη συμπεριφορά για να πετύχει τον σκοπό του και τα κατάφερνε. Ακόμα και όταν διαμαρτυρόταν (ή και κάτι παραπάνω από διαμαρτυρόταν) στους διαιτητές, όλοι θεωρούσαμε ότι ήταν μέρος ενός ευρύτερου σχεδίου. Όταν σταμάτησαν να έρχονται τα αποτελέσματα, φανερώθηκε η αλήθεια. Ναι, υπήρχαν φορές που όλα ήταν μέρος σχεδίου, mind games από πλευράς Πορτογάλου, όμως υπήρχαν και φορές που ήταν αγνή γκρίνια, αυθεντικός εκνευρισμός, πραγματική αδυναμία να ελέγξει τον εαυτό του, βλέποντας την καταστροφή να έρχεται.\nΗ διαφορά μεταξύ winner Μουρίνιο και loser Μουρίνιο έγινε ορατή. Τα τελευταία χρόνια βλέπαμε μόνο τον δεύτερο και ταυτόχρονα τον winner Γκουαρδιόλα. Φέτος, οι ρόλοι μοιάζουν να έχουν αντιστραφεί. Ο Μουρίνιο οδηγεί την Τότεναμ σε πορεία πρωταθλητισμού, ο Γκουαρδιόλα συμπεριφέρεται σαν... loser Μουρίνιο.\nΤο βράδυ της Τρίτης στο 'Ετιχάντ', ο 4ος διαιτητής ετοιμαζόταν να σηκώσει τον πίνακα με τις καθυστερήσεις του αγώνα, όταν ο 49χρονος Ισπανός τον πλησίασε και δεν τον άφησε. Οι κάμερες έπιασαν τον προπονητή της Σίτι να φωνάζει στον Άντονι Τέιλορ και να μην του επιτρέπει να σηκώσει το φωτεινό πινακάκι. Όταν το έκανε τελικά, έδειξε 4 λεπτά καθυστερήσεων, στα οποία οι 'πολίτες' δεν πρόλαβαν να βρουν το γκολ της νίκης, μένοντας μόλις στα 18 τέρματα σε 12 αγώνες πρωταθλήματος.\n"Δεν υπήρξε πρόβλημα. Απλά είπα ότι 4 λεπτά δεν είναι αρκετά, κατά την άποψή μου. Νομίζω ότι ο Γκαμπριέλ Ζεζούς ήταν κάτω (σ.σ. τραυματίας) για 3 λεπτά, υπήρχαν 6 αλλαγές και ο τερματοφύλακάς τους χρειαζόταν 30 δευτερόλεπτα κάθε φορά για να κάνει βολέ, οπότε έκανα ένα σχόλιο, όμως εκείνος αποφάσισε πως τα λεπτά ήταν ΟΚ. Περίμενα περισσότερα, αλλά στο τέλος είχαμε αρκετές ευκαιρίες να νικήσουμε και δεν μπορέσαμε να σκοράρουμε", σχολίασε ο Γκουαρδιόλα, ο οποίος βρίσκεται 5 πόντους πίσω από τον βασικό ανταγωνισμό τίτλου, την Τότεναμ και τη Λίβερπουλ, βλέποντας την... κατάρα της κακής εκκίνησης να μην φεύγει.


Ολο το σύμπαν συνωμοτεί για να επιστρέψει στο θρόνο της η Λίβερπουλ (vids) - Prisma Radio\nHomeΑθλητικάΟλο το σύμπαν συνωμοτεί για να επιστρέψει στο θρόνο της η Λίβερπουλ (vids)\n29 December 2019 Ομάδα Σύνταξης Αθλητικά 0\nΟι «κόκκινοι» ήταν μέτριοι, κινδύνευσαν από τη Γουλβς αλλά επικράτησαν, χάρη και στο VAR, 1-0 και παραμένουν αήττητοι – Επέστρεψε στις νίκες κι η Σίτι\nΕίναι της μοίρας της γραφτό… Επειτα από 30 χρόνια αναμονής η Λίβερπουλ είναι έτοιμη για να κατακτήσει την Premier League. Περίμενε σχεδόν μια ολόκληρη ζωή, κι ό,τι το ποδόσφαιρο της στέρησε από το 1990 και μετά, φαίνεται πως της το δίνει απλόχερα πλέον. Ολο το σύμπαν συνωμοτεί για να επιστρέψουν οι «κόκκινοι» στον θρόνο τους. Ακόμη και τις ημέρες που δεν παίζουν καλά, ακόμη και τις ημέρες που ο αντίπαλος τους βάζει δύσκολα, ακόμη και τις ημέρες που ακυρώνονται υπέρ της γκολ ως οφσάιντ για… μισή παλάμη!\nΗ ομάδα του Γιούγκεν Κλοπ σε μια μέτρια ποδοσφαιρικά μέρα, πήρε ένα ακόμη πολύτιμο τρίποντο καθώς επικράτησε 1-0 της εξαιρετικής Γουλβς που έβαλε δύσκολα στους επίδοξους πρωταθλητές Αγγλίας που, έχοντας ένα ματς λιγότερο, βρίσκονται στο +13 από τη δεύτερη Λέστερ. Το νικητήριο γκολ για τη Λίβερπουλ προέκυψε με περιπετειώδη τρόπο καθώς το τέρμα που πέτυχε ο Σαντιό Μανέ στο 42′, αρχικά ακυρώθηκε από τον διαιτητή για χέρι του Ανταμ Λαλάνα στο ξεκίνημα της φάσης. Επειτα από παρέμβαση και διόρθωση του VAR όμως διαπιστώθηκε το λάθος.\nΑκόμη κι η … τύχη αλλά και το VAR ήταν με το μέρος της ομάδας του Μέρσεσάιντ όταν στο 48′ η Γουλβς ισοφάρισε με τον Νέτο, αλλά το γκολ ακυρώθηκε ως οφσάιντ. Επειτα από πολλή… μελέτη στο δωμάτιο του VAR κι αφού επιστρατεύτηκε η περίφημη γραμμή που μετρά και το… χιλιοστό, ο διαιτητής της αναμέτρησης δεν μέτρησε το τέρμα διότι στο ξεκίνημα της φάσης, ο Κάστρο, ο παίκτης που έβγαλε την ασίστ δεν καλυπτόταν για μερικά χιλιοστά. Κι αφού η Λίβερπουλ σώθηκε από τη… γραμμή, και άντεξε στην πίεση της εντυπωσιακής Γουλβς που προ ημερών σόκαρε τη Μάντσεστερ Σίτι ανατρέποντας το εις βάρος της 0-2 σε 3-2, πανηγύρισε μια σπουδαία νίκη που τη διατηρεί αήττητη στην Premier League έπειτα από 19 αγωνιστικές…\nΛίγο αργότερα, η Μάντσεστερ Σίτι μετά το κάζο με τη Γουλβς επέστρεψε στις νίκες επικρατώντας 2-0 της Σέφιλντ Γιουνάιτεντ. Οι «πολίτες» που δυσκολεύτηκαν, εν τέλει σοβαρεύτηκαν στο β’ ημίχρονο και με γκολ του Αγουέρο στο 52′ και του Ντε Μπρόινε στο 82′, κατέκτησαν το τρίποντο που τους έφερε στο -14 από τη Λίβερπουλ που έχει και ματς λιγότερο και στο -1 από τη Λέστερ. Προηγουμένως, η Τσέλσι επικράτησε (1-2) της Αρσεναλ με τρομερή ανατροπή στο λονδρέζικο ντέρμπι.


Iσομετρικές ασκήσεις | beautynote\nΧρόνος. Είναι ενα από τα πράγματα που λίγοι από εμάς έχουμε σήμερα.Μεταξύ meeting, στόχων, χρονοδιαγραμμάτων,η μέρα φέυγει γρήγορα. Μετά από πολλές ώρες καθισμένοι σε ένα γραφείο χρειαζόμαστε κάτι που να μας τονώσει να μας βελτιώσει την φυσική κατάσταση και να μας αναζωογωγνήσει. Το τέλειο σενάριο θα ειναι είτε στον δρόμο, τρέχοντας, κανοντας ποδήλατο κ.τλ.\nΗ αλήθεια όμως είναι ότι επιστρέφοντας στο σπίτι από την δουλεία έιμαστε ήδη κουρασμένοι.Ταυτόχρονα πρέπει να ετοιμάσουμε το δείπνο και να αφιερώσουμε χρόνο στην οικογένεια.\nΤι είναι αυτό που θα μπορούσε να μας βελτιώσει την υγεία μας, την φυσική μας κατάσταση την διάθεση μας, διαθέτοντας μόνο μερικά λεπτά γυμναστικής που θα μπορούσαμε εφαρμόσουμε, μέσα στο γραφείο η στον χώρο της εργασίας μας?\nΗ πέιρα μου στα τόσα χρόνια ενασχόλησης μου με τον αθλητισμό μου επιτρέπει συμβουλεύοντας σας να σας πώ ότι αυτό μπορείτε να το πετύχετε εφαρμόζοντας ένα πρόγραμμα ισομετρικών ασκήσεων. Οι ισομετρικές ασκήσεις αποτελούν μια κατηγορία προπόνησης ενδυνάμωσης και είναι ένας τρόπος εξάσκησης χωρίς βάρη. Αυτό που απαιτείται είναι η μέγιστη συστολή των μυών κόντρα σε να ακίνητο σημείο αντίστασης, όπως το γραφείο.\nΜε τις ισομετρικές δυναμώνετε το μυϊκό σύστημα, ισχυροποιείτε τις αρθρώσεις, αυξάνετε την οστική πυκνότητα, βελτιώνετε την υγεία, τη φυσική κατάσταση και τη σωματική σας εμφάνιση. Με λιγότερο από 5 λεπτά καθημερινά και χωρίς να κινηθείτε σχεδόν καθόλου...\nΟι ισομετρικές ασκήσεις είναι μια γρήγορη μορφή εναλλακτικής γυμναστικής που ενεργοποιεί με διαφορετικό τρόπο, αλλά εξίσου αποτελεσματικά, το μυοσκελετικό σύστημα. Πιο συγκεκριμένα, οι μύες και τα οστά δραστηριοποιούνται με βάση το νόμο «δράσης-αντίδρασης», χωρίς να χρησιμοποιείται εξωτερική αντίσταση (π.χ. βάρη), χωρίς να μεταβάλλεται το μήκος των μυών και χωρίς να κινούνται τα οστά.\nΟι ισομετρικές ασκήσεις αποτελούν εξαιρετική λύση συστηματικής εκγύμνασης για άτομα που κάνουν καθιστική ζωή και δεν μπορούν ή δεν θέλουν να αφιερώσουν αρκετή ώρα σε κάποιο άλλο είδος συμβατικής γυμναστικής. Κι αυτό γιατί είναι απόλυτα φυσικές και ασφαλείς, δεν απαιτούν πρόσθετα όργανα, γίνονται χωρίς τεχνικές δυσκολίες και προσαρμόζονται εύκολα σε κάθε σωματότυπο. Επιπλέον, συνδυάζονται και ταιριάζουν με οποιοδήποτε πρόγραμμα άθλησης, ενώ είναι απαραίτητες σε περιπτώσεις αποκατάστασης τραυματισμών και προβλημάτων στις αρθρώσεις. Στον αντίποδα, δεν πρέπει να χρησιμοποιούνται από εγκύους, διαβητικούς και άτομα που πάσχουν από καρδιαγγειακά προβλήματα, ιδίως από υπέρταση, γιατί κατά τη διάρκειά τους ενδέχεται να αυξηθεί η αρτηριακή πίεση.\nΤίποτα δεν σας εμποδίζει να κάνετε ισομετρικές ασκήσεις στο σπίτι, στο γραφείο, στο γυμναστήριο, τελικά οπουδήποτε σας βολεύει και οποιαδήποτε ώρα επιθυμείτε δεν χρειάζεται να βάλετε αθλητικά ρούχα, δεν χρειάζεστε κάποια ειδική προθέρμανση και δεν θα χρειαστείτε περισσότερα από 5 λεπτά συνολικά!\nΠαρακάτω θα σας παραθέσω ένα πρόγραμμα ισομετρικών ασκήσεων που μπορείτε καθημερινά να εκτελείτε χωρίς ιδιαίτερο κόπο και αφιερώνοντας 10’ μόνο.\nΣτάση: Καθισμένες. Πλάτη καλά στηριγμένη στη ράχη της καρέκλας. Χέρια λυγισμένα, τα δάχτυλα κρατούν το κάθισμα. Πόδια λυγισμένα και ενωμένα, ακουμπούν αρχικά στο πάτωμα.\nΕκτέλεση: Τεντώνετε αργά τα πόδια. Μόλις ισιώσουν πλήρως, σφίγγετε δυνατά τους μυς των μηρών για να τα διατηρήσετε ανυψωμένα και τεντωμένα.\nΔιάρκεια: 10-15 δευτερόλεπτα.\nΣτάση: Καθισμένες. Καλή στήριξη της σπονδυλικής στήλης, κορμός απόλυτα σταθεροποιημένος. Γόνατα σε έκταση, πόδια σχεδόν τεντωμένα και διασταυρωμένα, το δεξί πάνω από το αριστερό.\nΕκτέλεση: Πιέζετε το δεξί πόδι προς τα κάτω και συγχρόνως κοντράρετε με το αριστερό πόδι, που σπρώχνει προς τα πάνω.\nΔιάρκεια: 8-10 δευτερόλεπτα. Αλλάζετε τη θέση των ποδιών και επαναλαμβάνετε.\nΣτάση: Καθισμένες. Κεφάλι και σπονδυλική στήλη ευθυγραμμισμένα, βλέμμα κατευθείαν μπροστά. Χέρια σχεδόν τεντωμένα. Παλάμες κλειστές σε γροθιά, ενωμένες στα πλάγια και τοποθετημένες ανάμεσα στα γόνατα. Πόδια λυγισμένα, πτέρνες ελαφρώς ανυψωμένες, δάχτυλα στο πάτωμα.\nΕκτέλεση: Πιέζετε τους μηρούς προς τα μέσα, ενάντια στη δύναμη των παλαμών, που σπρώχνουν προς τα έξω.\nΣέξι μηροί και οπίσθια!\nΣτάση: Πλάτη και κεφάλι καλά στηριγμένα σε τοίχο. Κοιλιακοί σφιγμένοι. Πόδια ανοιχτά, πέλματα 25-30 εκ. πιο μπροστά από το υπόλοιπο σώμα. Μύτες ποδιών προς τα έξω, γόνατα λυγισμένα περίπου στις 90 μοίρες. Χέρια λυγισμένα, οι παλάμες στους μηρούς.\nΕκτέλεση: Σταθεροποιείστε σε αυτή τη θέση, νιώθοντας να δουλεύουν οι μύες των μηρών. Κατόπιν, τεντώνετε ελεγχόμενα τα γόνατα και επανέρχεστε στην όρθια στάση.\nΔιάρκεια: 12-15 δευτερόλεπτα. Επαναλαμβάνετε 2 φορές.\nΚοιλιακοί πάντα σε φόρμα!\nΣτάση: Όρθιες. Κορμός ίσιος, κεφάλι και σπονδυλική στήλη ευθυγραμμισμένα. Χέρια χαλαρά κρεμασμένα στα πλάγια του κορμού, δάχτυλα σε χαλαρή γροθιά.\nΕκτέλεση: Ρουφάτε δυνατά το στομάχι προς τα μέσα, σαν να θέλετε να το «κολλήσετε» στην πλάτη σας.\nΔιάρκεια: 5-8 δευτερόλεπτα. Χαλαρώνετε για λίγο και επαναλαμβάνετε 2 φορές.\nΣτάση: Όρθιες. Κορμός και κεφάλι στην ίδια ευθεία. Χέρια λυγισμένα, βραχίονες ανυψωμένοι προς τα πλάγια. Αγκώνες προς τα έξω, παλάμες στο ύψος του στήθους, δάχτυλα σφιγμένα σε γροθιά.\nΕκτέλεση: Έλκετε με δύναμη τα χέρια και τους ώμους προς τα πίσω, προσπαθώντας να ενώσετε τις ωμοπλάτες και να τεντώσετε το στήθος.\nΣτάση: Όρθιες ή καθισμένες. Δεξί χέρι λυγισμένο στο ύψος του αντίστοιχου ώμου, με ανυψωμένο τον αγκώνα και τα δάχτυλα σφιγμένα σε γροθιά. Αριστερό χέρι επίσης λυγισμένο, με τον αγκώνα χαμηλά και την παλάμη του να εφάπτεται στη γροθιά του δεξιού χεριού. Κορμός σε μικρή στροφή, βλέμμα κατευθείαν μπροστά.\nΕκτέλεση: Πιέζετε με δύναμη το δεξί χέρι προς τα μπρος και μέσα, κοντράροντας με το αριστερό.\nΔιάρκεια: 8-10 δευτερόλεπτα. Αλλάζετε τη θέση των χεριών και επαναλαμβάνετε.\nΣτάση: Όρθιες ή καθισμένες. Κεφάλι και σπονδυλική στήλη ευθυγραμμισμένα, κοιλιά σφιχτή. Χέρια λυγισμένα, αγκώνες κολλημένοι στα πλευρά. Παλάμες ενωμένες περίπου στο ύψος του λαιμού, δάχτυλα προς τα πάνω.\nΕκτέλεση: Σπρώχνετε δυνατά και με τις δύο παλάμες, κοντράροντας η μία την άλλη.\nΔιάρκεια: 8-10 δευτερόλεπτα.\nΣτάση: Όρθιες. Χέρια πάνω από το κεφάλι, ελαφρώς λυγισμένα. Παλάμες διασταυρωμένες, δάχτυλα ενωμένα και τεντωμένα. Κορμός καλά σταθεροποιημένος.\nΕκτέλεση: Πιέζετε με δύναμη τη μία παλάμη προς τα μπρος και κάτω και την άλλη προς τα πίσω και πάνω.\nΔιάρκεια: 8-10 δευτερόλεπτα. Αλλάζετε τις θέσεις των παλαμών και επαναλαμβάνετε.\nΟι ασκήσεις δεν απαιτούν προθέρμανση, εκτός εάν η θερμοκρασία είναι υπερβολικά χαμηλή.\nΚατά τη διάρκεια των ασκήσεων μη μετακινείτε τα ασκούμενα μέλη και μην κρατάτε την αναπνοή σας. Να εφαρμόζετε σταθερή δύναμη και να αναπνέετε ελεύθερα.\nΕκτελέστε τις ασκήσεις χωρίς ενδιάμεσα διαλείμματα ανάπαυσης.\nΑφού ολοκληρώσετε το πρόγραμμα, να κάνετε πάντα λίγες διατάσεις.\nΑυξήστε προοδευτικά την προσπάθεια που καταβάλλετε. Μην αυξάνετε τη διάρκεια των ασκήσεων!\nΕάν έχετε οποιοδήποτε πρόβλημα υγείας, συμβουλευτείτε το γιατρό σας.\nΜε λένε Τίνα Κεφαλά,\nEίμαι πρωταθλήτρια στίβου και μέλος της Εθνικής ομάδας.\n2 comments on "Iσομετρικές ασκήσεις"\nsofia (not verified) Fri, 30/12/2011 - 20:11 · reply\nNick (not verified) Tue, 11/04/2017 - 20:44 · reply\nΓιατι να μην αυξανουμε τη διαρκεια των ασκήσεων?\nΜόδα:Collections Pre-fall 2015\nDecember 29 2014, 0 Comments\nΝέος οnline διαγωνισμός!!! με δώρο 3 θεραπείες αντιγήρανσης Rejuvance\nΜόδα:Όλες οι τάσεις για την Άνοιξη/Καλοκαίρι 2017\nJanuary 29 2017, 0 Comments\nΑυτά τα Χριστούγεννα φόρεσε το μικρό κόκκινο φόρεμα σου\nDecember 12 2015, 0 Comments


Άγριο φονικό: Απήγαγαν και σκότωσαν κοριτσάκι 2 ετών - Newsbomb - Ειδησεις - News\nΚΟΣΜΟΣ 07/06/2019 19:00\nΆγριο φονικό: Απήγαγαν και σκότωσαν κοριτσάκι 2 ετών\nΟι ύποπτοι είχαν απειλήσει την οικογένεια με «σοβαρές συνέπειες», αν δεν έπαιρναν γρήγορα πίσω τα χρήματά τους\nΑγανάκτηση επικρατεί στην Ινδία για το φόνο ενός κοριτσιού δύο ετών σε αντίποινα, σύμφωνα με τις Αρχές, για ένα χρέος 130 ευρώ που δεν είχε ξεπληρώσει ο παππούς του.\nΣύμφωνα με την ιατρική έκθεση, το κοριτσάκι πέθανε στραγγαλισμένο με ένα ύφασμα. Ο ένας από τους κατηγορουμένους κράτησε το πτώμα επί τρεις ημέρες μέσα στο σπίτι του, όμως απαλλάχθηκε απ' αυτή πετώντας τη σε δημόσια χωματερή.\nΟ φόνος του 2χρονου κοριτσιού είναι σήμερα στην Ινδία ένα από τα πιο σχολιασμένα θέματα στο Twitter, με πολλούς χρήστες να ζητούν την ποινή του θανάτου για τους ενόχους. Πολιτικοί αξιωματούχοι, σταρ του αθλητισμού και του Μπόλιγουντ εκφράζουν επίσης οργή γι' αυτό το ακατανόητο, όπως το χαρακτηρίζουν, έγκλημα.\nΤο 2016, σχεδόν 2.000 παιδιά σκοτώθηκαν, 55.000 απήχθησαν και 13.000 δέχθηκαν σεξουαλική επίθεση σ' αυτή τη χώρα της νότιας Ασίας, σύμφωνα με επίσημες στατιστικές.\nΠανελλήνιες 2019: Πανικός σε σχολείο της Κρήτης - Μηδενίστηκε υποψήφιος - Δείτε γιατί


Ζωή Βουλγαράκη – Ελληνικό Κέντρο Focusing\nHome trainer in training Ζωή Βουλγαράκη\nΕίναι ψυχολόγος και ψυχοθεραπεύτρια. Ζει και εργάζεται στη Θεσσαλονίκη. Έχει απασχοληθεί σε δομές ψυχικής υγείας, σε κοινωνικές υπηρεσίες δήμων και στην εκπαίδευση – στην ειδική και γενική αγωγή. Συμμετείχε σε εκπαιδευτικά προγράμματα παρέμβασης για την ένταξη παιδιών με μαθησιακές και ψυχοκοινωνικές δυσκολίες, και ως συντονίστρια ομάδων γονέων και εφήβων σε Γυμνάσια και Λύκεια. Δουλεύει με παιδιά, εφήβους και ενήλικες.\nΗ Ζωή Βουλγαράκη είναι εκπαιδευόμενη εκπαιδεύτρια στο Ελληνικό Κέντρο Focusing Θεσσαλονίκης, καθώς και Εκπαιδεύτρια στην βιωματική διαδικασία του Focusing.\nprevious post: Άννα Χατζηχρήστου\nnext post: Κλεοπάτρα Τσουχνικά


Ι.Ν.Αγίας Βαρβάρας Πατρών κ' Οσίου Σάββα: Κακοπάθεια για τον Χριστό\nΑν νηστεύεις, μην υπολογίζεις την κακοπάθεια που φέρνει η νηστεία, αλλά την άνεση που φέρνει η κακοπάθεια. Αν αγρυπνήσεις στην προσευχή, να σκέφτεσαι όχι την ταλαιπωρία που προκαλεί η αγρυπνία, αλλά το θάρρος στο Θεό που χαρίζει η προσευχή. Έτσι κάνουν και οι μισθοφόροι στρατιώτες · κοιτάζουν όχι τα τραύματα αλλά τις αμοιβές, όχι τις σφαγές αλλά τις νίκες, όχι τους νεκρούς που πέφτουν αλλά τους νικητές που στεφανώνονται. Έτσι και οι καπετάνιοι εμπρός στα κύματα κοιτάζουν τα λιμάνια, εμπρός στα ναυάγια τα κέρδη, εμπρός στις περιπέτειες της θάλασσας τα μετά το ταξίδι καλά. Αναλογίσου πόσο μεγάλο είναι μέσα στη βαθιά νύχτα, ενώ κοιμούνται όλοι οι άνθρωποι και τα θηρία και τα ζώα, ενώ επικρατεί βαθύτατη ησυχία, μονάχα εσύ να σηκωθείς και με θάρρος να συνομιλείς με τον Κύριο που δεσπόζει σε όλα. Αλλά είναι γλυκός ο ύπνος; Τίποτα δεν είναι πιο γλυκό από την προσευχή. Αν συνομιλήσεις ιδιαιτέρως μαζί του, πολλά θα καταφέρεις, γιατί κανείς δε θα σε ενοχλεί μήτε θα σε αποσπά από τη δέηση · έχεις (τότε) και την ώρα σύμμαχο στο να πετύχεις αυτά που θέλεις. Αλλά στριφογυρίζεις ξαπλωμένος πάνω σε μαλακό στρώμα, και βαριέσαι να σηκωθείς; Σκέψου τους σημερινούς μάρτυρες, που είναι ξαπλωμένοι πάνω σε σιδερένια σχάρα και δεν έχουν από κάτω στρώμα αλλά κάρβουνα στρωμένα.\n11 Δεκεμβρίου 2010 - 7:47 π.μ.


Τι τρέχει ανάμεσα στην Ευγενία Παναγοπούλου και τον Λευτέρη Βασιλάκη από τη σειρά «Ο άντρας των Ονείρων μου»; Τι τρέχει ανάμεσα στην Ευγενία Παναγοπούλου και τον Λευτέρη Βασιλάκη από τη σειρά «Ο άντρας των Ονείρων μου»; | Epirusblog.gr | Ιωάννινα Ήπειρος Ελλάδα\nΤι τρέχει ανάμεσα στην Ευγενία Παναγοπούλου και τον Λευτέρη Βασιλάκη από τη σειρά «Ο άντρας των Ονείρων μου»;\nΗ Ευγενία Παναγοπούλου από τη σειρά «Ο άντρας των Ονείρων μου» σε πρόσφατη συνέντευξή της μίλησε για τις σχέσεις και εξέφρασε την ανησυχία της, ότι δηλαδή στην εποχή μας έχουν γίνει περισσότερο εφήμερες.\n«Με στενοχωρεί και με απογοητεύει. Όμως πληρώνω το τίμημα με το να μένω μόνη μου συνειδητά. Δεν με τρομάζει η μοναξιά. Τα έχω βρει με τον εαυτό μου. Αν είναι να έρθει στο δρόμο μου ο άντρας και το παιδί, καλώς να έρθουν. Αν δεν συμβεί, όμως, δεν θα τρελαθώ» σχολίασε.\nΌσο για το αν είναι υπέρ του γάμου; «Φοβάμαι τη δέσμευση. Εγώ θέλω να διεκδικώ τον άλλον κάθε μέρα, αλλά δεν μπορώ να ξέρω τι θα γίνει και από την άλλη πλευρά. Δεν με νοιάζει να ντυθώ νυφούλα. Αν βρω τον άνθρωπό μου και καταφέρει να με κάνει να μη φοβάμαι το γάμο, τότε ίσως και να το κάνω» δήλωσε η ηθοποιός μιλώντας στο People.\nΤον Φεβρουάριο του 2017 δημοσιεύτηκαν φωτογραφίες από έξοδό της με τον ηθοποιό Λευτέρη Βασιλάκη.\nΟι «τίτλοι» μιλούσαν για νέο έρωτα, όμως η ίδια τονίζει πως: «Δεν ήμασταν ζευγάρι και ούτε γίναμε και ποτέ. Με τον Λευτέρη παίζουμε μαζί στο σίριαλ και χαίρομαι πολύ για αυτή τη συνεργασία. Μετά από αυτό το γεγονός όμως έχω γίνει πολύ πιο προσεκτική στην προσωπική μου ζωή».\nshow biz 1369428017018327242


Αγιος Σεραφείμ News: ΕΙΜΑΣΤΕ ΓΙΑ ΚΛΑΜΑΤΑ!!\nΈπεσε στα χέρια μου τοπική εφημερίδα και διαβάζοντάς την σε κεντρική σελίδα είδα διαφημιστικό με τις εκλογές στο Ε.Β.Ε. Φθιώτιδας. Με έπιασαν τα γέλια διαβάζοντας τους υποψηφίους, πολιτεύεται τοπικός έμπορος αγροτικόν προϊόντων που με λίγα λόγια δεν ξέρει που χρωστάει!\nΘα ήθελα να του ευχηθώ καλά φαγοπότια!\nΤρέξτε όλοι να τον στηρίξουμε!\nΑναρτήθηκε από AgiosSerafimBlogger στις 11:00 π.μ.\nΑνώνυμος 16 Νοεμβρίου 2011 - 2:18 π.μ.\nΑνώνυμος 16 Νοεμβρίου 2011 - 2:19 π.μ.\nkiklofori eleftheros akoma.....den nomizo gia poli........


Πέρα από τα όρια της γελοιότητας\nΔεν έχει τελειωμό, δεν έχει όρια, ο εξευτελισμός του δημόσιου βίου μας. Δεν έχει «πάτο». Μόνο ....Πάνο. Κι η ευθύνη σας κ. Πρόεδρε, για τούτη την κατάντια, είναι απόλυτη.\nΒγαίνετε εσείς, δημοσίως, με δηλώσεις σας και συγχαίρετε τον Ζόραν Ζάεφ, επειδή κατάφερε να βρει τους 80 βουλευτές που χρειάζονταν για να περάσει, σε πρώτη φάση, η συμφωνία των Πρεσπών από την Βουλή των Σκοπίων. Άρα θεωρείτε ότι, αυτή η εξέλιξη, είναι θεμιτή και αξιέπαινη. Αποδέχεστε ως καλώς καμωμένα όσα διαδραματίστηκαν. Ως νόμιμα, πολιτικώς ορθά και ηθικώς αποδεκτά.\nΒγαίνει αμέσως μετά, επίσης δημοσίως, ο απυλόστομος υπουργός σας επί της Εθνικής Αμύνης, και «φτύνει» αυτό το πολιτικό γεγονός ως ανήθικο προϊόν αποστασίας και εξαγοράς συνειδήσεων, υιοθετώντας τις παρόμοιες καταγγελίες των εκεί ακροδεξιών. Αλλά τα «σκάγια» του πέφτουν επάνω και στο δικό σας πρόσωπο. Ως υποστηρικτή ανήθικων μεθόδων εξαγοράς βουλευτών.\nΣε οποιαδήποτε κανονική δημοκρατική χώρα, αν συνέβαινε κάτι τέτοιο, αυτομάτως θα επερχόταν μία εξέλιξη. Είτε ο υπουργός θα είχε ήδη παραιτηθεί, διαχωρίζοντας την θέση του από έναν πρωθυπουργό που «ευλογεί» όσα εκείνος καταγγέλλει, ως πολιτικώς ανήθικα. Είτε ο πρωθυπουργός θα είχε «τελειώσει» τον υβριστή υπουργό του.\nΕδώ παρακολουθούμε όσα, για τις κανονικές κοινωνίες φαντάζουν ως αδιανόητα. Εσείς δέχεστε το «φτύσιμο» του υπουργού σας ως ...δροσιστικό ψιχάλισμα. Είναι γαρ πολύ αργά να ...ανακαλύψετε τώρα το «ήθος» εκείνου με τον οποίο έχετε ταυτιστεί, προσφέροντάς του πλήρη πολιτική κάλυψη, έναντι όλων των κατηγοριών που έχουν, κατά καιρούς διατυπωθεί εναντίον του. Σιγά μη στάξει η ουρά του γαϊδάρου. Αρκεί να παραμένουμε στην εξουσία.\nΟ υπουργός σας, με όσα είπε στην κομματική του εκδήλωση στην Θεσσαλονίκη, έδειξε καθαρότατα τι πρόκειται να ακολουθήσει. Ήδη ξεκίνησε το τροπάρι για δικούς του «αποστάτες». Για την ώρα, τα βέλη στρέφονται στην Κουντουρά και τον Κουίκ. Όταν, όμως, θα κάνει την «ηρωική έξοδό» του, τότε θα μιλά για τους εδώ «εξαγορασμένους» και «προδότες». Και θα καταγγέλλει ευθέως τους εξαγοράσαντες. Δηλαδή, εσάς.\nΔυστυχώς, δεν έχουμε την άνεση να καγχάσουμε με όλα αυτά. Είναι τόσο θλιβερά. Το μόνο παρήγορο είναι η ελπίδα πως θα λειτουργήσουν διδακτικώς για εκείνους τους πολίτες που «μάσησαν», είτε «αριστερό προοδευτικό», είτε «εθνικοπατριωτικό» και ...ψεκασμένο κουτόχορτο. Ότι ίσως επιβεβαιωθεί στις κάλπες το «Ουδέν κακόν αμιγές καλού».


Υπάρχει δευτερογενής αυτισμός ; - ΕΛΛΗΝΙΚΗ ΕΤΑΙΡΕΙΑ ΘΕΡΑΠΕΥΤΙΚΗΣ ΓΥΜΝΑΣΤΙΚΗΣ & ΕΙΔΙΚΗΣ ΦΥΣΙΚΗΣ ΑΓΩΓΗΣ\nΥπάρχει δευτερογενής αυτισμός ;\n19 Νοε. 2014\nΠριν από λίγες μέρες έπεσε στα χέρια μου ένα άρθρο που είχε ως θέμα τον αυτισμό. Αυτό που μου κέντρισε το ενδιαφέρον είναι οτι μιλούσε για πρωτογενή και για δευτερογενή αυτισμο . Χαρακτηριστικά αναφέρει "Ο δευτερογενής αυτισμός εκδηλώνεται στα δυόμισι έως τρία περίπου χρόνια, ύστερα από μια περίοδο κατά την οποία η αναπτυξιακή πορεία του παιδιού ήταν φυσιολογική. Η έναρξη, μπορεί να συμπίπτει με γεγονότα ποικίλης σημασίας ...Το παιδί βιώνει ψυχοτραυματικά τη νέα αυτή εμπειρία με αποτέλεσμα να σταματά η εξέλιξή του και να παλινδρομεί, χάνοντας τόσο την όποια ικανότητά του να μιλά όσο και κάποιες δεξιότητες που είχε αποκτήσει. Ταυτόχρονα αποκόπτει την επικοινωνία με το γύρω περιβάλλον του, κλείνεται στον εαυτό του και βυθίζεται στον αυτισμό."\nΓεμάτη λοιπόν απορία ήθελα να μοιραστώ αυτό το θέμα μαζι σας , διότι ανατρέπει τα όσα γνώριζα μέχρι σήμερα για τον αυτισμό και σχετίζονται με το οτι η διάχυτη αυτή αναπτυξιακή διαταραχή δεν μπορεί να οφείλεται σε δευτερογενή αίτια ! !\nΠεριμένω τις απόψεις σας για το θέμα.\n%AΗ απάντηση είναι κατηγορηματικά όχι! Δεν υπάρχει δευτερογενής αυτισμός! Ένα παιδί γεννιέται με αυτισμό. Απλά μπορεί να διαγνωσθεί σε διαφορετικές ηλικίες ανάλογα με τη σοβαρότητα της διαταραχής. Δυστυχώς στην Ελλάδα η διάγνωση ακόμη και σοβαρότερων μορφών του αυτισμού αργεί πολύ... Σε έρευνα στον Ελληνικό πληθυσμό αναφέρεται ότι ο μέσος όρος ηλικίας διάγνωσης σοβαρότερων μορφών αυτισμού είναι τα 6,4 χρόνια!!! Αν διαβάσεις στην Αρθρογραφία-Κείμενα μελών της σελίδας στους προβληματισμούς γονέων ΑμεΑ το κείμενο "Διάγνωση Αυτισμός" Θα καταλάβεις γιατί αργεί η διάγνωση στη Ελλάδα! Επίσης, δεν υπάρχει περίπτωση παλλινδρόμησης και βυθισμού στον αυτισμό μετά από ένα έντονο τραυματικό γεγονός. Ένα πολύ έντονο συναισθηματικόή τραυματικό γεγονός μπορεί να κάνει ένα παιδί να σταματήσει να μιλάει και να κλειστεί στον εαυτό του, αλλά αυτό σίγουρα δεν λέγεται Αυτισμός!!\n%AΤέλος, θα ήθελα να συμβουλέψω όλα τα νέα παιδιά και κυρίως τους φοιτητές ότι όταν διαβάζουν μία πληροφορία τόσο σημαντική να μην την υιοθετούν χωρίς να ελέγξουν τις πηγές από όπου προέρχεται!


Αρχική Σελίδα Προϊόντατυπωμένη στάση επάνω στις σακούλες\nΜεγάλες Εικόνας : Υλική στάση βαθμού τροφίμων επάνω στις τσάντες φερμουάρ, Gravure στάση εκτύπωσης επάνω στη σακούλα με τη λαβή\nΜεγάλο πολυ χαρτοκιβώτιο τσαντών +export\nWitnin 15 έως 20 ημέρες\nPET + VMPET + LLDPE/CPP\nGravure βαθμού τροφίμων υλική στάση εκτύπωσης επάνω στο τσάι/τους ξηρούς καρπούς που συσκευάζει τις τσάντες με τη λαβή\nΠερίπου στάση επάνω στις σακούλες:\nΗ στάση επάνω στις σακούλες καλείται επίσης doypacks. Παράγονται με τοποθετημένος σε στρώματα, ή ματαιωμένες ταινίες αργιλίου. Οι υψηλές ταινίες εμποδίων χρησιμοποιούνται στην παραγωγή της στάσης επάνω στις σακούλες, η οποία ενισχύει το χαρακτηριστικό γνώρισμα των σακουλών που στέκονται αφύλακτο στο shelvesl.\nΠαρέχουμε στη στάση επάνω στις σακούλες τη δυνατότητα να παρακρατήσουν οι βαρύτερες ικανότητες βάρους. Οι υψηλές ιδιότητες εμποδίων της στάσης επάνω στις σακούλες υψώνουν την ικανότητα της συντήρησης των προϊόντων που συσκευάζονται για τη μακρύτερη ποιοτική εγγυητική περίοδο. Τέτοιες σακούλες είναι ελαφριές σε βάρος και είναι προσιτές και οικονομικώς αποδοτικές μέσα στη διαδικασία διανομής. Υψηλός - οι ποιοτικές πλαστικές ταινίες, όπως LLDPE, BOPP, η PET ή το PVC χρησιμοποιούνται για την παραγωγή για να εξασφαλίσουν βέλτιστη προσαρμοσμένη εμφάνιση.\nb) Βοτανικό πράσινο τσάι τσαγιού/μαύρο τσάι\nd) Καραμέλα γάλακτος/μπισκότα/σοκολάτα\ne) Ξηρά φρούτα όπως τα καρύδια, σταφίδες\nf) Μη αλκοολούχα ποτά ή κρασί\ng) Σκόνη καφέ/φασόλια καφέ\nh) Απορρυπαντικό πλύσης\nΓρήγορα για να ξέρει περισσότερων:\nΛεπτομέρειες προϊόντων 1.Thickness: 80 έως 160 μικρά\n2.Material: PET + αργίλιο ματαιωμένες + PE βαθμού τροφίμων\n4.Color: Εκτύπωση με 1 έως 10 χρώματα\n5.Logo & σχέδιο: Προσαρμοσμένο ή τρέχον σχέδιό μας\n6.Feature: Μη τοξικός, αδιάβροχος\n7.Packing: Πολυ τσάντα + παχύ χαρτοκιβώτιο 5 στρώματος\n8.Capacity: Από 50 γ σε 5 κλ\nΠληροφορίες αγορών 9.MOQ: 15.000 PC ανά ύφος\n10.Sample χρόνος: 2-3 εργάσιμες ημέρες.\n11, χρονική ανοχή: Μέσα σε 15 έως 20 ημέρες\n12.Trade όροι: EXW/ΑΛΥΣΊΔΑ ΡΟΛΟΓΙΟΎ/CNF/CIF\nΣαν εργοστάσιο, πελάτες της εκτύπωσης Quansheng οι περισσότεροι προέρχονται από:\na) ΗΠΑ και Καναδάς\nb) Νότια Αμερική\nc) Δυτική Ευρώπη\nd) Νοτιοανατολική Ασία\nf) Περιοχές της Μέσης Ανατολής\ng) Ολόκληρη Αφρική\nΔείγματα αιτήματος δωρεάν;\nΧρειαζόμαστε 12-15 ημέρες εάν χρειάζεστε τα δείγματα για να είστε ακριβώς ίδιοι με τα αιτήματά σας.\nΓια τα διαθέσιμα σχεδιασμένα δείγματά μας, η παράδοση θα μπορούσε να εκτελεσθεί μέσα σε 2 ημέρες μετά από τη διαταγή δειγμάτων που τοποθετήθηκε.\nΜπορείτε να στηριχθείτε σε μας\n1. Ήμαστε στη συσκευάζοντας βιομηχανία για 19 έτη.\n2. Έχουμε την αφθονία των συνεργατών ώστε να μας δοθούν οι καλές αξίες των πρώτων υλών.\n3. Υπάρχουν προηγμένες εκσυγχρονισμένες μηχανές με τη υψηλή ταχύτητα εδώ.\n4. Πολλοί ειδικευμένοι υπάλληλοι εργάζονται για μας.\n5. Παίρνουμε την υπηρεσία μεταπωλήσεων ως πολύ σημαντικό σημείο.\nΟ ρόλος ταινιών ή οι συσκευάζοντας τσάντες με τα εμπορικά σήματα πελατών που επιδεικνύονται στον ιστοχώρο μας είναι ακριβώς για την αναφορά. Εάν ενδιαφέρεστε για τέτοιο είδος ταινίας ή τσάντας συσκευασίας, παρακαλώ χρησιμοποιήστε το κοινό σχέδιό μας ή παρέχετε σε μας το σχέδιό σας. Ευχαριστίες για την καλή κατανόηση!\nΥπεύθυνος Επικοινωνίας: Mr. Clark Chan\nΠεράτωση:: Από την κλειδαριά φερμουάρ\nΚρεμώντας τρύπα:: διαθέσιμος\n-Κατηγορία:: Βαθμός τροφίμων\nΎφος:: Ύφος φερμουάρ\n-Κατηγορία:: Φιλική προς το περιβάλλον\nμελάνι εκτύπωσης: Μη-βενζόλιο/μη -μη-keton\nΧαρακτηριστικό γνώρισμα σακουλών: Στεγανοποιήστε/μη τοξικός\nΔομή: Υλικά ελασματοποίησης\nΧαρακτηριστικό γνώρισμα: Στεγανοποιήστε/μη τοξικός\nΠελάτης σχεδιασμός: Αποδεκτός


Υφαντα Βραχιολια Με Γουρι 4660 - Εκπαιδευτικα (EPI.06051)\nΑρχική > Gadgets & Παιχνίδια > Εκπαιδευτικά - STEM > ΥΦΑΝΤΑ ΒΡΑΧΙΟΛΙΑ ΜΕ ΓΟΥΡΙ 4660\nΥΦΑΝΤΑ ΒΡΑΧΙΟΛΙΑ ΜΕ ΓΟΥΡΙ 4660\nΚάνε το στιλ σου μοναδικό! Φτιάξε αυτά τα υπέροχα υφαντά βραχιόλια και βάλε πάνω τους το γούρι που θες για να είσαι ξεχωριστή. Είναι και ένα τέλειο δώρο για τις φίλες σου! Περιέχονται οδηγίες στα Ελληνικά.\nΥΦΑΝΤΑ ΒΡΑΧΙΟΛΙΑ ΜΕ ΓΟΥΡΙ 4660 (EPI.06051)\nΥΦΑΝΤΑ ΒΡΑΧΙΟΛΙΑ ΜΕ ΓΟΥΡΙ 4660 EPI.06051 4M 4M ΕΚΠΑΙΔΕΥΤΙΚΑ ΥΦΑΝΤΑ ΒΡΑΧΙΟΛΙΑ ΜΕ ΓΟΥΡΙ 4660


ΜΠΑΤΖΙΟΣ (ημίσκληρο τυρί) Ιστορική αναδρομή – Φάρμα Λευκάρων\nΜΠΑΤΖΙΟΣ (ημίσκληρο τυρί) Ιστορική αναδρομή\nΠαρασκευή παραδοσιακού Μπάτζιου «κάσσιου μπατούτου»:\nΠρέπει να σημειωθεί ότι η πρώτη ύλη για όλα τα σκληρά τυριά είναι το τυρόπηγμα. Έτσι ο τυροκόμος μετά το άρμεγμα στράγγιζε το μίγμα (συνήθως πρόβειο/κατσικίσιο) του γάλακτος, το άδειαζε σε ξύλινο κάδο-βαρέλι από κέδρο (για το άρωμά του) και άρχιζε να το πυτιάζει με κατσικίσια μαγιά σε θερμοκρασία 28 μέχρι 30οC. Παρακολουθούσε το πήξιμο και όταν το γάλα άρχιζε να πήζει, το κτυπούσε με ένα ειδικό όργανο, το σφοντύλι («σφουρλίτσου» στα βλάχικα) για περίπου 150-200 φορές. Το σφοντύλι ήταν ένα στειλιάρι από κλαδί πεύκου ή έλατου που στην άκρη του φτιάχνονταν μια στεφάνη με τρύπες έτσι ώστε να δημιουργηθεί με τα κτυπήματα περιστροφική κίνηση του τυρόγαλου. Μετά άφηνε το γάλα να «ξεκουραστεί» για 35 με 40 λεπτά. Ο χρόνος της επόμενης παρέμβασης ήταν καθοριστικός. Πριν το γάλα πήξει εντελώς το ξαναχτυπούσε (300-350 κτυπήματα), γιατί αλλιώς θα γινότανε φέτα.\nΈτσι το τυρόπηγμα φαίνονταν να ξεχωρίζει από το τυρόγαλο (τζέρου). Στην ουσία με το κτύπημα γίνεται διάσπαση του γάλακτος (τυρόγαλο – τυρόμαζα). Για την παρασκευή του μπάτζιου έχουμε περισσότερα κτυπήματα γιατί ο τυροκόμος θέλει να είναι περισσότερο άπαχο σε αντίθεση με τα άλλα σκληριά τυριά. Η τυρόμαζα-μπάτζος γίνονταν κομμάτια σε μέγεθος σπυριού. Ο μάστορας έριχνε ζεστό νερό (ιδιαίτερα τις κρύες μέρες) για να «μάσει», όπως έλεγαν, και το άφηνε για μια ώρα να συγκεντρωθεί στο βάθος του κάδου. Εάν ο καιρός ήταν ζεστός, έριχνε κρύο νερό. Ο τυροκόμος αναποδογύριζε αυτή την μάζα. Ο σκοπός ήταν η μάζα αυτή να «μαζέψει».\nΦΕΤΑ (μαλακό τυρί) Ιστορική αναδρομή


Το μεγάλο όνειρο του Αχμέτ Νταβούτογλου είναι μια Τουρκία, η οποία να ηγείται μίας κοινοπολιτείας που θα εκτείνεται στη Μέση Ανατολή, τα Βαλκάνια και την Κεντρική Ασία. Θυμίζει λίγο Βρετανία και αποικιοκρατία, αλλά το όραμα αυτό αποδόθηκε μ’ έναν καινούριο όρο: «Νεο-οθωμανισμός».\nΚοιτάζοντας τα οφέλη της μέχρι στιγμής νέας τουρκικής εξωτερικής πολιτικής καταλήγουμε στα εξής δύο: Πρώτον, η κατάργηση της βίζας μεταξύ Τουρκίας και αρκετών χωρών της περιοχής, συνέβαλε στην ανάπτυξη περισσότερων εμπορικών σχέσεων με τους γείτονες. Δεύτερον, οι κινήσεις στον τομέα της ενέργειας εκτός Μέσης Ανατολής, σε Αφρική, Ασία και Λατινική Αμερική αναμένεται μακροπρόθεσμα να αποδώσουν σημαντικούς καρπούς και να συμβάλουν θετικά στην τουρκική οικονομία. Η Τουρκία γίνεται πυρηνική δύναμη και σημαντικός «αγωγός» φυσικού αερίου από τρίτες χώρες. Κοιτάζοντας τώρα της ζημίες της ίδιας πολιτικής, αμέσως γίνεται αντιληπτό ότι μάλλον είναι περισσότερες:\n1) Η Τουρκία υπέγραψε δύο πρωτόκολλα με την Αρμενία το 2009, προκειμένου να αποτρέψει τον πρόεδρο των ΗΠΑ, Μπαράκ Ομπάμα, να ξεστομίσει τη λέξη «γενοκτονία». Το Αζερμπαϊτζάν αισθάνθηκε προσβεβλημένο και ο Τούρκος πρωθυπουργός Ερντογάν έσπευσε στο Μπακού να τον καθησυχάσει. Όταν όμως αντιλήφθηκε ότι οι φωνές της αντιπολίτευσης υψώνονται επικίνδυνα για εκείνον, έκρυψε τα πρωτόκολλα κάτω από το χαλί και η περίφημη προσέγγιση μεταξύ Άγκυρας-Εριβάν παραπέμφθηκε στις καλένδες.\n2) Έπειτα η Τουρκία αποφάσισε να κάνει το μεσίτη μεταξύ Συρίας-Ισραήλ. Όταν, όμως, οι τουρκο-ισραηλινές σχέσεις βάφτηκαν με... αίμα, η όλη προσπάθεια όχι απλά παραπέμφθηκε στις καλένδες, αλλά μπήκε και ταφόπλακα από πάνω της.\n3) Δεν πτοήθηκε, όμως, και αποφάσισε να πέσει στα πιο βαθιά. Θέλησε να γίνει ο συμφιλιωτής του Ιράν με τις ΗΠΑ. Την ώρα που το Συμβούλιο Ασφαλείας των Ηνωμένων Εθνών ετοίμαζε τις κυρώσεις κατά του Ιράν, η Τουρκία υπέγραφε τη Διακήρυξη της Τεχεράνης με τη Βραζιλία. Η Δύση, όμως, δεν ενθουσιάστηκε με την πρωτοβουλία και η Τουρκία άρχισε να αποκτά τη φήμη της χώρας με τους περίεργους «δεσμούς». Η Βραζιλία έκανε στροφή, αλλά η Τουρκία συνέχισε να δίνει αφορμές για συζητήσεις του τύπου «ο πολιτικός της άξονας αλλάζει», «η Τουρκία στρέφεται προς την Ανατολή» κλπ. Αποτέλεσμα, οι σχέσεις με τις ΗΠΑ να είναι σήμερα ασαφείς, εκεί που κάποτε ήταν οι μόνες σίγουρες.\n4) Η κατάσταση στο Λίβανο έδωσε μια νέα ευκαιρία στην Τουρκία να αναλάβει δράση.\nΟ Νταβούτογλου πήγε στο Λίβανο και συναντήθηκε κρυφά με τον ηγέτη της Χεζμπολάχ, Χασάν Νασράλα, αλλά όταν η Χεζμπολάχ δημοσίευσε τις φωτογραφίες, η θέση του Τούρκου υπουργού Εξωτερικών απέναντι στη διεθνή κοινότητα προκάλεσε και πάλι ερωτήματα. Το χειρότερο, δε, ήταν ότι δεν κατάφερε να πείσει τις αντικρουόμενες πολιτικές δυνάμεις του Λιβάνου να συμβιβαστούν κι έτσι γύρισε άπραγος στην Άγκυρα.\n5) Το Μάιο του 2009 υπογράφηκαν μεταξύ Ελλάδας-Τουρκίας 22 συμφωνίες συνεργασίας, ανοίγοντας μία νέα θετική σελίδα στις ελληνο-τουρκικές σχέσεις. Πρωθυπουργοί και υπουργοί Εξωτερικών ανταλλάσσουν κάθε τόσο επισκέψεις και γενικά επικρατεί μία «love is in the air». Όχι όμως και στον αέρα του Αιγαίου, όπου εκεί μόνο αγάπη δεν κυριαρχεί. Η ερώτηση Παπανδρέου στο Ερζερούμ στις 7 Ιανουαρίου, «γιατί τα τουρκικά αεροπλάνα πετούν στο Αιγαίο και παρενοχλούν τα αντίστοιχα ελληνικά», άναψε φωτιές στο δίδυμο Ερντογάν-Νταβούτογλου. Αντιπολίτευση και τύπος περιγελούν το δόγμα περί μηδενικών προβλημάτων και δίνουν συνεχώς χαστούκια στην κυβέρνηση, η οποία για να αμυνθεί μηνύει σπασμωδικά εκδότες και δημοσιογράφους.\nΑΛΛΑ και στο Κυπριακό η Άγκυρα προσπάθησε να κάνει στροφή, δείχνοντας ότι όχι απλώς δεν είναι αρνητική απέναντι στη λύση, αλλά ότι καταθέτει και νέες προτάσεις. Ούτε όμως αυτή η προσπάθεια έδειξε να απέδωσε. Η ελληνοκυπριακή πλευρά βρίσκει τις προτάσεις μη ρεαλιστικές και η διεθνής κοινότητα συνεχίζει να επιρρίπτει στην Άγκυρα το βάρος για την επίλυση. Η εξίσωση λοιπόν τι βγάζει μέχρι στιγμής; Μηδέν εις το πηλίκον; Όχι απόλυτο, αλλά πάντως πολλά πλην. Η φήμη και το όνομα της Τουρκίας μπορεί να κερδίζει πόντους στη Μέση Ανατολή, αλλά προκαλεί τα περίχωρα του Ισραήλ και των ΗΠΑ. Και την ώρα που η Δύση ασχολείται με τον «άξονα» της Τουρκίας, η Τεχεράνη κερδίζει χρόνο για την παραγωγή πυρηνικών όπλων.\nΤο άνοιγμα βέβαια της Τουρκίας στη Μέση Ανατολή έχει προσφέρει και θετικά. Τα οποία εκτιμώνται, φυσικά, ανάλογα με τις ανάγκες της Δύσης. Το ότι ΗΠΑ και Δύση έχουν ακόμη επαφή με το Ιράν, τη Χεζμπολλάχ και τη Χαμάς χάρη στην Τουρκία, αφού οι ίδιες δεν θέλουν να έχουν απευθείας επαφές.\nΚινδυνεύει να γκρεμιστεί η γέφυρα Ανατολής και Δύσης\nΗ ΤΟΥΡΚΙΑ έχει αναμφισβήτητα υιοθετήσει εδώ και τρία χρόνια μία ιδεαλιστική εξωτερική πολιτική, ασκώντας παράλληλα ρεάλ πολιτίκ(!). Βέβαια, όταν λέμε ιδεαλιστική πολιτική, δεν μιλάμε με όρους διεθνείς στη συγκεκριμένη περίπτωση. Με τους ίδιους όρους, δηλαδή, που αντιλαμβάνεται η Δύση έννοιες, όπως ανθρώπινα δικαιώματα και αξίες περί δημοκρατίας και διακυβέρνησης. Όταν στο Σουδάν, την Κίνα, το Ιράν, την Παλαιστίνη και το Λίβανο χρησιμοποιούνται ανορθόδοξοι «μέθοδοι πολέμου», η Τουρκία δεν αντιδρά. Σε αυτές τις περιπτώσεις η Άγκυρα χρησιμοποιεί ορολογίες και ερμηνείες διαφορετικές από της Δύσης.\nΓια αιώνες Δύση και Ισλάμ είχαν συγκεκριμένες θέσεις στο χάρτη της παγκόσμιας γεωγραφίας. Η Τουρκία είναι μια ιδιότυπη περίπτωση, καθώς το ένα πόδι της ακουμπάει στην περιοχή της Δύσης και το άλλο στην περιοχή που ο χάρτης γράφει Ισλάμ. Αν και αντιθετικό, αυτό ακριβώς προσπάθησε να εκμεταλλευτεί το Κόμμα Δικαιοσύνης και Ανάπτυξης (ΑΚΡ). Να πατήσει πιο γερά το πόδι του στο χάρτη που δείχνει Ανατολή, χωρίς όμως να σηκώσει το πόδι που ακουμπάει στη Δύση. Το ΑΚΡ προσπαθεί να προστατεύσει τα δικαιώματα των συντηρητικών (κατά τη Δύση) και θιγμένων (από τη Δύση) μουσουλμάνων και να παρουσιάσει το ειρηνικό και αντι-τρομοκρατικό τους (μετά την 11η Σεπτεμβρίου) πρόσωπο. Αυτή εκ πρώτης όψεως μοιάζει μία εντυπωσιακή πολιτική, όταν μάλιστα συνδυάζεται με μία οικονομική ανάπτυξη των φτωχών, συντηρητικών μουσουλμάνων της Ανατολίας και με ανοίγματα διαύλων επικοινωνίας απέναντι σε όσους η Δύση δεν μιλά, όπως το Ιράν, η Συρία, η Χαμάς κλπ. Δεν πρέπει να αμφισβητείται ότι η Τουρκία έχει προσθέσει μία νέα δυναμική σε μία περιοχή, όπου έπαιζαν μπάλα χώρες όπως η Σαουδική Αραβία και η Αίγυπτος. Τώρα πλέον από ιδεαλιστική γίνεται ρεαλιστική πολιτική, η οποία όμως για να μπορέσει να φτάσει στο στόχο που έχει θέσει η ιδεαλιστική, ο Αχμέτ Νταβούτογλου καλείται να δημιουργήσει ισχυρές βάσεις. Αλλιώς η γέφυρα που επιθυμεί να γίνει η Τουρκία μεταξύ Ανατολής και Δύσης κινδυνεύει να γκρεμιστεί. Το μεγάλο στοίχημα της εξωτερικής πολιτικής της Τουρκίας άρα είναι αυτό. Η Τουρκία του Ερντογάν επαναβεβαίωσε τους δεσμούς με τον αραβικό κόσμο, ωστόσο, η υπερκινητικότητα στην εξωτερική της πολιτική, μπορεί να την κάνει να χάσει την ισορροπία της. Διότι, ναι μεν καταπιάνεται με τα δυσκολότερα ζητήματα της Μέσης Ανατολής, αλλά μπορεί να τα χειριστεί; Ή μήπως είναι υπεράνω των ικανοτήτων της;\n«Καμία μεσολάβηση δεν έχει αποδώσει καρπούς μέχρι τώρα. Άρα, μήπως η Τουρκία τα βάζει με δυνάμεις μεγαλύτερες από τις δικές της;» αναρρωτιέται ο Σεμίχ Ιντίζ, πολιτικός αναλυτής. «Η φιλοδοξία της Τουρκίας να γίνει ο σοφός πυροσβέστης της Μέσης Ανατολής αποδεικνύεται πολύ δύσκολη, λόγω της ολισθηρότητας της περιοχής», λέει στο Ρόιτερς. Την ίδια άποψη εκφράζει κι ο Χένρι Μπάρκεϊ, ειδικός αναλυτής του Ινστιτούτου Κάρνετζι για τη Διεθνή Ειρήνη. Θεωρεί ότι η Άγκυρα είναι υπερ-φιλόδοξη. «Η Τουρκία είναι πιο δυνατή σε σχέση με πριν, αλλά η δύναμή της είναι λιγότερη από αυτήν που νομίζει. Το ποτήρι μπορεί να είναι μισογεμάτο, αλλά μέσα του υπάρχουν περισσότερες αποτυχίες παρά επιτυχίες», επισημαίνει.\nΑναρτήθηκε από Iapetos στις 10:19 π.μ.\nΑνώνυμος 31 Ιανουαρίου 2011 - 12:20 π.μ.\n...με Ελληνικό μαϊντανό...\nΑνώνυμος 31 Ιανουαρίου 2011 - 3:33 π.μ.\nΗ Τουρκία προσπαθεί να πατάει σε δύο βάρκες γι' αυτό και στο τέλος θα πέσει στη θάλασσα.\nΕλίνα Γαληνού 31 Ιανουαρίου 2011 - 3:07 μ.μ.\nΑυτό με τις βάρκες σκεφτόμουνα και εγώ όταν διάβαζα το άρθρο.\nΝα δούμε τώρα τι θα κάνει η Τουρκία και με την Αίγυπτο.\nΕμ, πολλά έβαλε στη μέση και πού να βγούνε πέρα. Βλέπεις δεν είναι τα πάντα θέμα ...μπαχαρικών μόνο.


Γιάννης Λαγός: Εκδίδεται σήμερα στην Ελλάδα ο χρυσαυγίτης ευρωβουλευτής – Politis Online\nΑπό Politis Online Δημοσιεύτηκε στις 15 Μαΐου 2021\nΤο μέχρι πριν λίγα χρόνια ισχυρό στέλεχος της Χρυσής Αυγής που είχε υπό την εποπτεία του την περιφέρεια Πειραιά και φρόντιζε για την ασφάλεια του νυν κρατούμενου αρχηγού της οργάνωσης , μεταφέρεται από κλιμάκιο αστυνομικών στην Αθήνα από την βελγική πρωτεύουσα όπου και συνελήφθη στα τέλη Απριλίου.\nΟ Γιάννης Λαγός ήταν ο αρχηγός στις περιοχές που έγινε η δολοφονία του Παύλου Φύσσα, η επίθεση στους Αιγύπτιους Αλιεργάτες αλλά και η επίθεση σε βάρος ων μελών του ΠΑΜΕ. Το Πέραμα, η Νίκαια , το Κερατσίνι και οι γύρω περιοχές είναι ο τόπος που γεννήθηκε και μεγάλωσε το 1972 ο μετέπειτα βουλευτής Β΄ Πειραιά. Οι Τοπικές Νίκαιας και Περάματος σε αυτόν “έδιναν λόγο” ενώ ειδικά η οργάνωση της Νίκαιας ήταν εκείνη που δεχόταν επαίνους από τους κορυφαίους της Χρυσής Αυγής για την δράση της.\nΓιάννης Λαγόςχρυσαυγίτης ευρωβουλευτής\nΤο lockdown τελείωσε - Με ελεύθερο το Σαββατοκύριακο ξεκίνησαν τα πρώτα ταξίδια - Φωτογραφίες\nΚαιρός; Βροχές και μικρή πτώση της θερμοκρασίας


Zωγραφίζουμε μία τεράστια ζωγραφιά, την χρωμοαφίσα fantastick- Διαγωνισμός-ΕΛΗΞΕ - Beauty Harmony Blog\n18 Μαρτίου, 2018 23 Μαρτίου, 2021 Beauty Harmony\nΟ Vincent Van Gogh είχε πει κάποτε\n“Εαν ακούς μια φωνή μέσα σου\nνα σου λέει οτι δεν μπορείς να ζωγραφίσεις,\nτότε προσπάθησε με κάθε μέσο να ζωγραφίσεις\nκαι αυτή η φωνή θα σιωπήσει”\nΣίγουρα δεν πρόκειται κανένας να γίνει ο επόμενος Βαν Γκογκ, ούτε ο Νταλί όμως η χαρά και κυρίως η ξεγνοιασιά που θα λάβει το άτομο από την ζωγραφική θα είναι πολλή μεγάλη. Φανταστείτε τώρα, σαν ενήλικες να μπορούσατε να συνδυάσετε την χαρά της ζωγραφικής παρέα με τα παιδιά σας και να δημιουργούσατε τους δικούς σας πίνακες. Βέβαια, υπάρχουν πολλά άτομα που παραπονιουνται οτι δεν μπορούν καν να σχεδιάσουν. Σε αυτά τα άτομα, τα έτοιμα σχέδια σε μορφή χρωμοσελίδων είναι οτι καλύτερο. Τον συγκεκριμένο συνδυασμό, δηλαδή την δημιουργία ενός έργου ζωγραφικής, εγώ τον βρήκα στις χρωμοαφισες fantastick.\nΟι χρωμοαφίσες Fantastick είναι μια σειρά από έτοιμα “σχέδια” θεματικά σε ασπρόμαυρη μορφή με μέγεθος 100×70 εκατοστά. Σχεδιάστηκαν από την κοινότητα καλλιτεχνών fantastick που σκοπό έχει να προσφέρει έργα τέχνης φτιαγμένα από εσάς. Με άλλα λόγια η ομάδα του fantastick σας δίνει το έναυσμα να δημιουργήσετε τους δικού σας πίνακες ζωγραφικής. Εσείς αυτό που έχετε να κάνετε είναι να διαλέξετε την χρωμοαφισα που θέλετε να ζωγραφίσετε και να πάρετε χρώματα για να την ζωγραφίσετε όπως εσείς επιθυμείτε. Πάρτε ξυλομπογιες, μαρκαδόρους, κέρινα ή ακόμη καλύτερα συνδυάστε τα υλικα που θέλετε να χρησιμοποιησετε και δημιουργήστε το δικό σας έργο. Η fantastick προσφέρει μια μεγάλη ποικιλία σε θεματικές χρωμοαφισες όπως η χρωμοαφισα “βυθός”, “Καραγκιόζης” και η “Αθήνα”.\nΕμείς διαλέξαμε δυο γιατί πραγματικά δεν μπορούσαμε να αντισταθούμε σε μια επιλογή. Ο γιος μου διάλεξε την χρωμοαφισα “Διάστημα” γιατί του αρέσει να ζωγραφίζει αστέρια, διαστημοπλοια και πλανήτες. Η κόρη μου διάλεξε την χρωμοαφισα “Ελλάδα” για να ζωγραφίσει τις ομορφιές του τόπου μας όπως η ίδια ανέφερε. Αξίζει να σας επισημανω βέβαια, οτι όταν παραλάβαμε τις χρωμοαφισες, τα παιδιά δεν μπορούσαν να αντισταθούν στα σχέδια και κατέληξαν να ζωγραφίζουν και οι δυο ταυτόχρονα κάθε χρωμοαφισα. Έτσι ο γιος μου άρχισε να μαθαίνει πολύ εύκολα τον χάρτη της Ελλάδας και κάποιες περιοχές που παράγουν διάφορα προϊόντα φημισμένα. Εμείς πάλι σαν γονείς, πώς να αντισταθούμε; Τα σχέδια μας τράβηξαν την προσοχή και έτσι καθόμαστε όλη η οικογένεια και ζωγραφίζουμε. Σύντομα θα ολοκληρωσουμε το πρώτο μας ομαδικό έργο ή μάλλον καλύτερα οικογενειακό. Θα μπει σε κορνίζα και θα διακοσμήσει ένα τοίχο του σπιτιού μας. Μπορείτε να δείτε όλες τις χρωμοαφισες εδώ.\nΕπίσης εάν θέλετε να προσφέρετε μια πρωτότυπη ιδέα απασχόλησης των παιδιών για παράδειγμα σε παιδικό παρτι ή μια συνάντηση θα σας πρότεινα μια χρωμοαφισα Fantastick. Επιπλέον είναι μια εξαιρετική πρόταση δώρου για μικρά και μεγάλα παιδιά που αγαπούν την ζωγραφική.\nTέλος θα ήταν παράλειψη να μην αναφέρω οτι οι χρωμοαφίσες της συγκεκριμένης εταιρίας σχεδιάζονται και τυπώνονται στην Ελλάδα. Τα υλικά που χρησιμοποιουνται για την δημιουργία των χρωμοαφισων fantastick είναι φιλικά προς το περιβάλλον ενώ μέρος της αγοράς της κάθε χρωμοαφισας δίνετε στο Χαμόγελο του παιδιού. Μπορείτε να δείτε και το βίντεο της Fantastick πατώντας εδώ\nΕαν σας αρέσουν λοιπόν οι χρωμοαφισες Fantastick μπορείτε να πάρετε μέρος και να διεκδικήσετε 2 χρωμοαφισες.\nΤυχερός μέσα απο Instagram\nO πρώτος τυχερός θα βγει από το Instagram και θα κερδίσει την χρωμοαφίσα Fantastick με τίτλο ” Ο βυθός”\nΓια να πάρετε μέρος και να ακολουθήσετε τους όρους συμμετοχής, κλικ εδώ\nΤυχερός μέσω facebook\nO δεύτερος τυχερός θα βγει μέσα από την σελίδα του Beauty harmony blog στο facebook και θα κερδίσει την χρωμοαφίσα Fantastick με τίτλο “Ελλάδα”\nΓια να πάρετε μέρος και να ακολουθήσετε τους όρους συμμετοχής, κλίκ εδώ\nΗ διάρκεια του διαγωνισμού είναι μέχρι Τρίτη 27 Μαρτίου 2018 στις 12 το μεσημέρι\nΤα δώρα θα σταλούν από την δωροθετρια εταιρία\nΕυχαριστώ όλους και όλες που λάβατε μέρος στον διαγωνισμό. Η κληρωση ολοκληρώθηκε και οι νικητές είναι οι εξής:\nΗ τυχερή που κερδίζει την χρωμοαφίσα είναι η Stella Ag\nΗ τυχερή που κερδίζει την χρωμοαφίσα είναι η valentina_antonopoulou


Άγιος Πορφύριος: Ας ριχτούμε στην αγκαλιά του Χριστού - ΕΚΚΛΗΣΙΑ ONLINE\nΆγιος Πορφύριος: Ας ριχτούμε στην αγκαλιά του Χριστού\nΠαρασκευή, 22 Οκτωβρίου 2021 15:08\nΑρχική » ΕΙΠΑΝ » Άγιος Πορφύριος: Ας ριχτούμε στην αγκαλιά του Χριστού\nΆγιος Πορφύριος: Η αρετή είναι γνώση.\nΌλο το μυστικό είναι η προσευχή, το δόσιμο, η αγάπη στον Χριστό. Η μοναχική ζωή είναι ζωή χαρισάμενη.\nΜεγάλο πράγμα η υπακοή. Είναι το μυστήριο της πνευματικής ζωής. Υπακοή με χαρά, με ευχαρίστηση. Αυτή η υπακοή συγκινεί τον Θεό.\nΜε την υπακοή αλλάζεις σ’ όλα. Γίνεσαι γρήγορος, έξυπνος. Ο Χριστός μου έδωσε την Χάρη να κάνω υπακοή. Ό,τι έχω, απ’ την υπακοή το έχω.\nΟ Γέροντας παίζει πολύ σπουδαίο ρόλο στην ζωή μας. Όταν ζήτε μαζί μ’ έναν άγιο Γέροντα, αγιοποιείσθε κι εσείς. Παίρνετε κάτι απ’ τις άγιες συνήθειές του, απ’ τα λόγια του, την σιωπή του, την προσευχή του.\nΑν δεν έχης υπακοή, δεν έχεις την Χάρη του Θεού. Η έλλειψη υπακοής οφείλεται στον εγωισμό και την φιλαυτία. Στην ταπείνωση και την υπακοή βρίσκει ο άνθρωπος την αληθινή ελευθερία.\nΝ’ αγαπήσετε την μελέτη. Εγώ όσο ακούω το Ψαλτήρι και τους Κανόνες, τόσο δεν τα χορταίνω. Να διαβάζετε καθαρά, μία-μία τις λέξεις. Να τις λέτε και να τις ακούτε κιόλας, αυτό πολύ βοηθάει. Κι όπου βλέπετε και υπάρχει πολλή ουσία, να το ξαναδιαβάζετε για να το καταλάβετε καλύτερα.\nΟι Ακολουθίες είναι μεγάλη υπόθεση. Όσο μπορεί κανείς να φεύγη από τον τύπο και να κοιτάζη την ουσία. Δηλαδή να το θέλη, να ευχαριστήται με την προσευχή, με την συνομιλία μετά του Θεού. Την ακολουθία της θείας Μεταλήψεως όταν την διαβάση και ο πιο αμαρτωλός, αγιάζεται.\nΝα επιδιώκετε την κούραση την σωματική. Κι όταν λέμε κόπο, εννοούμε και την προσευχή της νύχτας. Πολύ ωφελεί να σηκώνεστε την νύχτα για προσευχή. Ω, τι γίνεται στο Άγιον Όρος τη νύχτα! Ευωδία, λιβάνι, άγγελοι, προσευχές. Οι άγγελοι παίρνουν τις προσευχές των Αγίων και τις πηγαίνουν στον Θεό. Μυστήριο!\nΌταν ο σωματικός κόπος –μετάνοιες, αγρυπνίες, θυσίες– γίνεται με αγάπη, με έρωτα, τότε δεν βλάπτει το σώμα.\nΝα μην λυπάσθε το σώμα. Να το παιδεύετε. Πρέπει να κάνετε θυσία, άσκηση. Άσκηση πνευματική και σωματική. Χωρίς άσκηση δεν γίνεται τίποτα. Εγώ μικρός έκανα τρεις χιλιάδες μετάνοιες την ημέρα και δεν κουραζόμουνα, ήμουνα πολύ σκληραγωγημένος. Παίδευα τον εαυτό μου, περιφρονούσα τον κόπο.\nΌταν βρίσκωμαι σε τόπους όπου έζησαν Άγιοι, πριν προλάβω να προσευχηθώ, αμέσως ο αγιασμένος τόπος μ’ ανεβάζει στα ουράνια· όπως για παράδειγμα η Πάτμος, το Άγιον Όρος, η Νταού Πεντέλης….\nΗ αγάπη για τον Χριστό κάνει κόπο … για τον Αγαπημένο!\nΑς ριχθούμε στην αγκαλιά του Χριστού. Όταν έλθη ο Χριστός, κερδίσαμε το παν!\nΟ Χριστός «χοντρές» ψυχές δεν θέλει κοντά Του. Η ψυχή πρέπει να γίνη άξια του Χριστού. Η μετάνοια η αληθινή θα φέρη τον αγιασμό.\nΟ Χριστός είναι ευγενής. Δεν θέλει να εκβιάση την ελευθερία που ο ίδιος μας έχει δώσει. Στέκει έξω απ’ την θύρα της ψυχής μας και χτυπάει απαλά. Αν Του ανοίξουμε, θα έλθη μέσα μας και θα μας δώση τα πάντα.\nΌπως Εκείνος κρούει με ευγένεια την πόρτα της ψυχής μας, έτσι κι εμείς να ζητάμε ευγενικά αυτό που επιθυμούμε και, αν ο Κύριος δεν απαντάη, να σταματάμε να το ζητάμε. Όταν ο Θεός δεν μας δίδη κάτι που επίμονα ζητάμε, έχει τον λόγο Του. Στον Θεό να προσευχώμαστε απλά και απαλά.\nΑπό το βιβλίο: «Ο Όσιος Πορφύριος (Μαρτυρίες – Διηγήσεις – Νουθεσίες)».\nΓ’. Νουθεσίες. Έκδοση «Ε.Ρω» (αποσπάσματα).\nΓιατί να λέμε όλο Κύριε ελέησον και Κύριε ελέησον;Ευαγγέλιο Σάββατο 23 Οκτωβρίου 2021 - Άγιος Ιάκωβος ο Αδελφόθεος\nΒασιλική Ανδρίτσου: «Δε φοβήθηκες τον Θεό όταν έκανες αυτά που έκανες στα μικρά παιδιά»\nΗ ηθοποιός δεν μπόρεσε να κρύψει την οργή της για γνωστό θεατράνθρωπο που φέρεται να κακοποιούσε ανήλικα.\nΤην πρόθεσή του να μεταβεί στην Εισαγγελία Πρωτοδικών Δράμας προκειμένου να αναφερθεί σε ενέργειες ιερέων που έθεσαν σε κίνδυνο τη δημόσια υγεία την περίοδο του Πάσχα, εξέφρασε ο σεβασμιότατος μητροπολίτης Δράμας κ. Παύλος, σε δηλώσεις που έκανε κατά την έξοδό του από το εμβολιαστικό κέντρο.\nΠροσευχή: – Γνώρισα έναν άνθρωπο συνετό, που όταν κατάλαβε ότι το χασμουρητό στην προσευχή είναι από τους δαίμονες, πήρε απόφαση να μη χασμουρηθεί ποτέ πια.\nΑΓΙΟΣ ΔΗΜΗΤΡΙΟΣ ΘΕΣΣΑΛΟΝΙΚΗ ΤΩΡΑ: Συγκινημενοι προσκυνούν τη γεμάτη Μύρο Κάρα\nΣήμερα τελέστηκε Θεία Λειτουργία ιερουργούντος του Σεβασμιωτάτου Μητροπολίτου Σιδηροκάστρου κ. Μακαρίου τον οποίο πλαισίωσαν ο Πρωτοσύγκελλος Αρχιμ. Ιάκωβος Αθανασίου, ο Προϊστάμενος του Προσκυνηματικού Ναού Αρχιμ. Δαμασκηνός Πέτικας, Ιερείς και Διάκονοι.\nΤο ISIS πίσω από την τρομοκρατική επίθεση στη Βιέννη\nΗ οργάνωση Ισλαμικό Κράτος (ISIS) ανέλαβε σήμερα την ευθύνη για την επίθεση στη Βιέννη, όπου έχασαν τη ζωή τους τουλάχιστον 4 άνθρωποι, χωρίς να παράσχει αποδείξεις, σε μια ανακοίνωση που εξέδωσε το πρακτορείο προπαγάνδας των τζιχαντιστών Amaq, η οποία αναρτήθηκε στο Telegram.\nΚομοτηνή: Φρούριο η εκκλησια της Αγίας Βαρβάρας για να μην πλησιάσουν πιστοί\nΔεν επέτρεψαν σε πιστούς να ανάψουν ένα κερί ούτε καν στο εξωκκλήσι που βρίσκεται εξωτερικά του ναού – Ακροβολισμένοι γύρω από την εκκλησία ....


ΜουσικόVLOG: Φεβρουαρίου 2019\nΗ ελαφρολαϊκή τραγουδίστρια και στιχουργός Τομαζίνα (Ζήνα) είναι επαγγελματίας τραγουδίστρια από το 2003 και έχει συνεργαστεί με γνωστούς Έλληνες καλλιτέχνες, όπως οι Πάνος Καλλίδης, Κατερίνα Στανίση, Θέμης Αδαμαντίδης, Σταμάτης Γονίδης, Αντύπας, Ηλίας Βρεττίς, Κωνσταντίνος Αργυρός, Χάρης Κωστόπουλος, Αλέκος Ζαζόπουλος, Πέτρος Ίμβριος, Σπύρος Σπυράκος, Σαμπρίνα, Ελένη Καρουσάκη, Χρήστος Αντωνιάδης και άλλοι. Το 2012 κυκλοφόρησε το πρώτο cd-single με τίτλο «Τι σου λείπει», τους στίχους του οποίου υπογράφει ο Φώντας Θεοδώρου και τη μουσική ο Πάνος Καπίρης. Ακολούθησαν έκτοτε και άλλα cd-sigles ενώ μάλιστα ο Πάνος Καπίρης έχει μελοποιήσει στο παρελθόν και στίχους της ίδιας της Τομαζίνας, τους οποίους έχουν τραγουδήσει η Μαριάντα Πιερίδη, η Θέλξη, η Χαρά Βέρρα, ο Άγγελος Διονυσίου κ.ά.. Τομαζίνα - Έπεσες έξω https://www.youtube.com/watch?v=sBmeFRLY-68 Στίχοι: Κέλλυ Κοκονδύνη Μουσική: Δημήτρης Γιώτης\nΤομαζίνα - Προτεραιότητα\nhttps://www.youtube.com/watch?v=BzSIGK1Q4X8 Στίχοι: Στράτος Βίβας Μουσική: Δημήτρης Κωστόπουλος\nΑναρτήθηκε από Thrasys στις 22:33 Δεν υπάρχουν σχόλια:\n"Με λένε Εύα. Εύα Κουμαριανού. Δε με λένε δηλαδή ακριβώς έτσι, αλλά έτσι το θέλησα εγώ. Και έτσι με γνωρίζουν όλοι οι φίλοι και ο περίγυρός μου..."\nΟ Κωνσταντίνος Γαβριήλ γεννήθηκε στις 8 Απριλίου 1954 στο Χαϊδάρι. Δεν γνώρισε ποτέ τον πατέρα του και έζησε τα παιδικά χρόνια μόνο με τη μητέρα του. Όταν ήταν 10 ετών μπήκε σε αναμορφωτήριο και στα 12 μπήκε στη φυλακή, όπου υπέστη σεξουαλική κακοποίηση από έναν συγκρατούμενό του. Όταν ενηλικιώθηκε σπούδασε θέατρο και χορό στη Δραματική Σχολή του Πέλου Κατσέλη. Έχει κάνει κάποιες επεμβάσεις για να γίνει η εμφάνισή της πιο θηλυκή, ωστόσο εγχείρηση επαναπροσδιορισμού φύλου δεν έκανε ποτέ. Σε ηλικία 22 ετών έφυγε οριστικά από το σπίτι της και με τη μητέρα της δεν έχει καμία σχέση μέχρι σήμερα. Ασχολήθηκε με το θέατρο ενώ συνεργάστηκε και ταινίες του Δαλιανίδη. Από το 1996 κάνει drag shows στο club Κούκλες και από το 2010 είναι ενεργό μέλος του Σωματείου Υποστήριξης Διεμφυλικών. Μάλιστα το 2012 κυκλοφόρησε και αυτοβιογραφία της με τίτλο "Το ταξίδι της ζωής μου", την οποία αργότερα μετέτρεψε σε θεατρική παράσταση.\nΕύα Κουμαριανού -Σκανδαλίζομαι\nΣτίχοι: Δημήτρης Συριώτης\nΜουσική: Αλέξης Γεωργιάδης\nΠρώτη Εκτέλεση: Πέπη Τσεσμελή\nΤο τραγούδι της Εύας Κουμαριανού για τη Eurovision -ΣΤΗΝ ΑΦΡΙΚΗ-\nΑναρτήθηκε από Thrasys στις 19:42 Δεν υπάρχουν σχόλια:\nΟ συγγραφέας και ερευνητής Παναγιώτης Τουλάτος γεννήθηκε το 1949 στην Ιθάκη. Σε ηλικία τριών ετών μετέβη με την οικογένειά του στο Βελγικό Κονγκό, όπου τελείωσε το γαλλικό Λύκειο της Καθολικής Ιεραποστολής. Εκεί συνάντησε για πρώτη φορά ανέκδοτα έργα της αρχαίας ελληνικής γραμματείας, παίρνοντας έτσι το έναυσμα της ατομικής του αποστολής με απώτερο σκοπό την πληροφόρηση και την αφύπνιση των Ελλήνων. Το 1967, κατά τη διάρκεια ενός εμφυλίου πολέμου, επέστρεψε στην Ελλάδα και το 1969 υπηρέτησε την στρατιωτική του θητεία στο σώμα της Αεροπορίας. Ως τα 28 του ακολουθεί μια επιτυχημένη σταδιοδρομία στον καλλιτεχνικό χώρο σαν τραγουδιστής, όμως το 1977 αποφασίζει να την εγκαταλείψει και να αφοσιωθεί στη συλλογή ερευνητικού υλικού και πληροφοριών. Με πολύχρονα ταξίδια σε ολόκληρο τον κόσμο και επίκεντρο των αναζητήσεών του: τα Ιεροσόλυμα, το Σινά, την Αίγυπτο, την Ινδία, το Θιβέτ, την έρημο Γκόμπι, το Παρίσι, το Λονδίνο και τη Ρώμη, επισκέπτεται τις μεγαλύτερες βιβλιοθήκες του κόσμου, πραγματοποιώντας επαφές με ισχυρές πνευματικές προσωπικότητες και εισχωρώντας σε άβατα και μυστικούς τόπους γνώσης, αρχίζει να διαμορφώνει τις πρωτοποριακές φιλοσοφικές θεωρίες του. Ως αποτέλεσμα των ανωτέρω αναζητήσεων και των ερευνών του είναι τα αρχεία της χαμένης και κρυμμένης γνώσης. Τα τελευταία δε χρόνια εμφανίζεται σε διάφορες τηλεοπτικές και ραδιοφωνικές εκπομπές, όπου αναπτύσσει πολλά από τα ενδιαφέροντα θέματα που υπάρχουν στα βιβλία του. Τέλος το 2013 μετά από παρότρυνση του γιου του κυκλοφόρησε και ένα cd με 30 πολύ γνωστά ξένα τραγούδια (αγγλικά. γαλλικά, ιταλικά) και ένα άλλο με ελληνικά τραγούδια. Παναγιώτης Τουλάτος - Oh mon amour https://www.youtube.com/watch?v=e5h6_7VeM6A\nChristophe - Oh Mon Amour https://www.youtube.com/watch?v=H6v6Ah3jeWk\nΠαναγιώτης Τουλάτος - Θα με θυμηθείς https://www.youtube.com/watch?v=FGDL_AgCRMQ Στίχοι: Πυθαγόρας\nΜουσική: Γιάννης Σπανός Πρώτη Εκτέλεση: Γιάννης Πάριος\nΑναρτήθηκε από Thrasys στις 19:47 Δεν υπάρχουν σχόλια:\nΤο τηλεοπτικό δίδυμο: Καραβάτου - Κατσούλης\nΗ Κατερίνα Καραβάτου και ο Κρατερός Κατσούλης δεν είναι απλά ζευγάρι στη πραγματική τους ζωή είναι συγχρόνως και στην τηλεοπτική με κοινή παρουσία στην Tv από το 2014. Η Κατερίνα Καραβάτου γεννήθηκε στις 30 Δεκεμβρίου 1973 στη Θεσσαλονίκη, σπούδασε στο Α.Π.Θ. Γαλλική Φιλολογία και στη συνέχεια πραγματοποίησε μεταπτυχιακό στην Αγγλία. Με την επιστροφή της στην πατρίδα ξεκινά μαζί με τη Κλεοπάτρα Πατλάκη και το Δημήτρη Σαράντο ραδιοφωνική εκπομπή σε ένα τοπικό σταθμό της Θεσσαλονίκης και στη συνέχεια αποφασίζουν από κοινού να κατέβουν στην Αθήνα για να αναζητήσουν εκεί τη τύχη τους. Τελικά το 2003, αναλαμβάνουν την πρωινή ψυχαγωγική ζώνη του Alpha, με τίτλο "Κους Κους", η οποία τον επόμενο χρόνο μεταφέρεται στη μεσημεριανή ζώνη και συνεχίζει μέχρι το 2011 με την Καραβάτου να είναι πάντα η βασική παρουσιάστρια αλλά με εναλλαγές στο πάνελ της εκπομπής της.\nΣτις 25 Ιουλίου 2011, παντρεύεται με τον γνωστό ηθοποιό Κρατερό Κατσούλη και αποκτούν δύο παιδιά. Ο Κρατερός Κατσούλης γεννήθηκε το 1971 στην Γενεύη και το 1994, αποφοίτησε από τη Δραματική Σχολή του Γιώργου Θεοδοσιάδη και έχει παίξει στο θέατρο, την τηλεόραση και τον κινηματογράφο με πολύ μεγάλη επιτυχία. Τη σεζόν 2012-13 η Κατερίνα ξεκινά και πάλι σαν βασική παρουσιάστρια στο "Μες την καλή χαρά" αλλά στην πορεία αποδεικνύεται ότι η βασική θα ήταν η\nΚωνσταντίνα Σπυροπούλου. Η Καραβάτου κάνει τότε μία στροφή στη ζωή της και ασχολείται και με την παραγωγή μεγάλων θεατρικών παραστάσεων, όμως από το 2014 και έπειτα επιστρέφει δυναμικά στο τηλεοπτικό γίγνεσθαι σαν δίδυμο αυτή τη φορά με το σύζυγο της. Ξεκίνησαν πρώτα στο τηλεοπτικό σταθμό Epsilon ("Στα καλά καθούμενα", "Έτοιμο το πρωϊνό") και πλέον στο "Star" (Στη φωλιά των Κου-Κου").\nΣτη φωλιά των Κού Κου\nΑναρτήθηκε από Thrasys στις 14:33 Δεν υπάρχουν σχόλια:\nΗ ψυχολόγος και συγγραφέας Ελένη Περινού γεννήθηκε στη Στυλίδατου Νομού Φθιώτιδας. Σπούδασε αρχικά κλασική κιθάρα κι αργότερα, τελειώνοντας τα ΤΕΙ Αθηνών, ασχολήθηκε με την παιδαγωγική ως νηπιαγωγός. Παρακολούθησε σεμινάρια ψυχολογίας και διαλογισμού ενώ συνεχίζει τις σπουδές της στον κλάδο της διαιτολογίας, ερευνώντας τους ψυχολογικούς παράγοντες που επιδρούν στη διατροφή. Η πρώτη της συγγραφική εμφάνιση έγινε το 2001 για να ακολουθήσουν άλλα δύο βιβλία. Το 2004 εγκαταλείπει την Αθήνα και επιλέγει να ζήσει μόνιμα στην Κρήτη όπου και εργάζεται ως ψυχολόγος. Παράλληλα είναι μουσικός, στιχουργός και τραγουδοποιός. Μέσα από την μακρά μουσική συμπόρευση με τον συνθέτη Χρίστο Τσιαμούλη, ο οποίος μελοποίησε στίχους της και τα τραγούδια της ερμηνεύτηκαν από γνωστούς καλλιτέχνες όπως η Λιζέτα Καλημέρη, ο Μανόλης Λιδάκης, ο Δημήτρης Μπάσης, η Σοφία Παπάζογλου, η Κατερίνα Παπαδοπούλου. Κάνε καρδιά μου μια στροφή https://www.youtube.com/watch?v=tD51ciDXSLc Στίχοι: Ελένη Περινού Μουσική: Χρίστος Τσιαμούλης Εκτέλεση: Μανώλης Λιδακης\nΕλένη Περινού - Αν μ΄αγαπάς μη μ' ορίζεις\nΣτίχοι: Ελένη Περινού\nΜουσική: Αλέξανδρος Οικονόμου\nΑναρτήθηκε από Thrasys στις 11:17 Δεν υπάρχουν σχόλια:\nΕτικέτες Μανώλης Λιδάκης, Νέοι Λοιποί Καλλιτέχνες\nΟ πιανίστας, συνθέτης και συγγραφέας Σάκης Παπαδημητρίου γεννήθηκε το 1940 στη Καβάλα και μεγάλωσε στη Θεσσαλονίκη. Ξεκίνησε μουσικές σπουδές στο πιάνο σε νεαρή ηλικία και αργότερα στην κλασσική κιθάρα. Παράλληλα με τις μουσικές του σπουδές ολοκληρώνει και τις σπουδές του στη Φιλοσοφική Σχολή του Πανεπιστημίου Ιωαννίνων, την Παιδαγωγική Ακαδημία Ιωαννίνων και τέλος στο Παιδαγωγικό Τμήμα του Πανεπιστημίου Πατρών. Ακολουθούν τότε οι πρώτες δημοσιεύσεις του με πεζογραφήματα και μελέτες για τη μουσική ενώ πραγματοποιεί και τις πρώτες εμφανίσεις του ως πιανίστας και συνθέτης με μικρά συγκροτήματα τζαζ, στη δεκαετία του '60. Έδωσε πολλά ρεσιτάλ πιάνου και μετείχε σε διάφορα σχήματα σε φεστιβάλ της Ελλάδος και του εξωτερικού. Έγραψε ακόμη μουσική για θεατρικά έργα. Από το 1989 ασχολείται με τη σχέση βωβού κινηματογράφου και μουσικής επί σκηνής και έχει επενδύσει μουσικά πάνω από είκοσι ταινίες. Με τη Γεωργία Συλλαίου, από το 1996, έχουν παρουσιάσει προγράμματα με κύκλους τραγουδιών καθώς και παραστάσεις με άξονα το βωβό κινηματογράφο και τα πρωτοποριακά κινήματα της δεκαετίας του 20'. Το 1991, ιδρύει το «Μουσικό Εργαστήρι Αιγίου», ένα πρωτοπόρο μουσικό σχήμα που συμβάλλει στην σωστή παρουσίαση της παραδοσιακής και γενικότερα της ελληνικής μουσικής. Έχει μελοποιήσει έργα αρχαίων Ελλήνων λυρικών ποιητών αλλά και σύγχρονων Ελλήνων όπως η Κική Δημουλά. Με τη δική του επιμέλεια και καλλιτεχνική διεύθυνση η ορχήστρα του ΜΕΑ συνεργάστηκε σε συναυλίες με τα μεγαλύτερα ονόματα στο χώρο της παραδοσιακής μουσικής. Στο ενεργητικό του επίσης είναι καταγεγραμμένη η μουσική και ενορχηστρωτική επιμέλεια σε συναυλίες, παραστάσεις, επενδύσεις θεατρικών έργων, μουσικοφιλολογικές βραδιές, τηλεοπτικές εμφανίσεις, καθώς και συμμετοχές σε μεγάλα φεστιβάλ και διοργανώσεις στην Ελλάδα, στην Ευρώπη αλλά και στις Ηνωμένες Πολιτείες. Μέχρι τώρα έχουν εκδοθεί 22 βιβλία και δεκαέξι προσωπικοί του δίσκοι.\nΣάκης Παπαδημητρίου - Λύσιον Μέλος [Ορχηστρικό]\nΑπό το cd "Tου Κρασιού Και Του Έρωτα" (2005) με λυρικά ποιήματα της Σαπφούς, του Ανακρέοντα, του Αλκαίου, του Ίωνος του Χίου, του Πρατίνα και του Κριτία.\nSakis papadimitriou –piano cellules- 4 EME MOUVEMENT\nΑναρτήθηκε από Thrasys στις 09:03 Δεν υπάρχουν σχόλια:\n24 ΩΡΕΣ με τον Κωνσταντίνος Κωνσταντίνου (Alpha Κύπρου)\nΗ προσωπική ιστορία του Γιώργου Σταύρου βγήκε στη δημοσιότητα πριν από λίγες μέρες (σ. Σάββατο, 23 Φεβρουαρίου 2019) και πραγματικά τάραξε το παγκύπριο. Ο Γιώργος Σταύρου ζητά από την κοινωνία μία δεύτερη ευκαιρία ώστε να σταθεί δυνατός στα πόδια του και οφείλουμε να τον στηρίζουμε. Το μεράκι, η αγάπη του, είναι η στιχουργική -έχει γράψει και περίπου 320 τραγούδια όπως είπε- και ελπίζουμε κάποιος να ενδιαφερθεί και να τον βοηθήσει.\nΓιώργος Σταύρου -Εαυτέ μου\nΓιώργος Σταύρου -Αγλαντζιά\nΑναρτήθηκε από Thrasys στις 16:07 Δεν υπάρχουν σχόλια:\nΗ νεαρή τραγουδίστρια Άννα Καμαρινού γεννήθηκε στις 30 Αυγούστου 1992 στην Θεσσαλονίκη. Παιδί από πολυμελή οικογένεια στα 14 της ξεκίνησε να ξεδιπλώνει το ταλέντο της, σε μία ερασιτεχνική ροκ-μέταλ μπάντα του αδερφού της, που εκείνος έπαιζε ηλεκτρική κιθάρα. Οι γονείς της βλέποντας το ταλέντο της, την έγραψαν σε Ωδείο προκειμένου να μάθει μουσική. Σε ηλικία 17 ετών πήγε σε οντισιόν σε ένα μουσικό ριάλιτι σόου όπου κάποιος μάνατζερ καλλιτεχνών την ξεχώρισε και της πρότεινε την πρώτη της δουλειά, σε νυχτερινό κέντρο. Θα ξεκινήσει σε μαγαζιά της επαρχίας σε Βέροια, Κομοτηνή, Ρόδο και τελικά Αλεξανδρούπολη όπου εκεί θα την ακούσει πρώτη φορά και ο Νίκος Βέρτης, ο οποίος θα της προτείνει συνεργασία. Με το Βέρτη θα συνεργαστούν στο "Όραμα" στη Θεσσαλονίκη, στο "Κέντρο Αθηνών" στην Αθήνα και περιοδεία στις Η.Π.Α.. Η Καμαρινού κάνει το δισκογραφικό της ντεμπούτο το 2013 με το πρώτο της single με τίτλο «Μπορώ να περιμένω» ενώ το 2016 κυκλοφορεί το δεύτερο προσωπικό της single με τίτλο «Πρώτη Φορά» σε στίχους Γιώργου Τσοπάνη και μουσική Νίκου Βέρτη. Ακολουθεί συνεργασία με Νίκο Οικονομόπουλο και το 2017 κυκλοφορεί το single «Κάνε μια τρέλα», σε στίχους Ελένης Γιαννατσούλια και μουσική Μάριου Ψιμόπουλου.\nΆννα Καμαρινού -Κάνε μια τρέλα\nΣτίχοι: Ελένη Γιαννατσούλια Μουσική: Μάριος Ψιμόπουλος\nΆννα Καμαρινού - Πρώτη φορά\nΑναρτήθηκε από Thrasys στις 11:18 Δεν υπάρχουν σχόλια:\nΕτικέτες Ελένη Γιαννατσούλια, Νέοι Λοιποί Καλλιτέχνες\n"Το συγκρότημα "Ένζυμο" δημιουργήθηκε στην Πάτρα και πρόκειται για μια ομάδα ανθρώπων που κινείται στον d.i.y. χώρο η οποία διανέμει τα demo της ελεύθερα. Υπάρχουν δύο demo το 2006 και το το 2007. Ο στίχος είναι ελληνικός με γυναικεία και αντρικά φωνητικά. Το είδος της μουσικής τους είναι κατα κύριο λόγο post με ξεσπάσματα rock και punk ενώ ο στίχος κοινωνικοπολιτικός." http://enzymo.tk/\nΕίδος: Post Rock Περιοχή: Πάτρα Παραγωγή: "Ένζυμο" (2006), "Παραμύθια για το άσπρο και το μαύρο" (2007) Ένζυμο - Ασπρόμαυρο (Φιλία)\nΟι σαγηνευτικότερες Κύπριες ηθοποιοί\nΓυναίκες που ανταποκρίνονται στο τρίπτυχο επιτυχία - γοητεία - ταλέντο.\nNo 1: Η Μαρία Ιωάννου γεννήθηκε στις 31 Αυγούστου 1976 στη Λεμεσό. Σπούδασε υποκριτική στη σχολή "ΙΑΣΜΟΣ" του Βασίλη Διαμαντόπουλου ενώ είναι και απόφοιτος ΦΠΨ του Φιλοσοφικής σχολής του Πανεπιστημίου Αθηνών και έκανε μεταπτυχιακό στη ψυχοπαιδαγωγική παιδιών με ειδικές ανάγκες στο Αριστοτέλειο Πανεπιστήμιο Θεσσαλονίκης. Η ηθοποιός δούλεψε σε όλα τα γνωστά κανάλια της Κύπρου ενώ έπαιξε και στην Ελλάδα σε δύο πολύ πετυχημένες σειρές, "Έρωτας" και "Η ζωή της άλλης". Η πρώτη της εμφάνιση στην τηλεόραση ήταν στην σειρά του ΡΙΚ "Η πλατεία". Βραβεύτηκε ακόμη σαν καλύτερη ηθοποιός το 2011 στα βραβεία Madame Figaro. Εκτός από ηθοποιός είναι και σεναριογράφος στη σειρά "Σε φόντο κόκκινο" και "΄Άσπρα Μπαλόνια". Τέλος είναι παντρεμένη και έχει δύο παιδιά.\nNo 2: Η Βαρβάρα Λάρμου γεννήθηκε στη Λευκωσία. Σπούδασε Κοινωνιολογία στο Πάντειο Πανεπιστήμιο και παράλληλα ξεκίνησε να φοιτά σε μία δραματική σχολή στην Αθήνα. Με την αποφοίτηση της όμως πηγαίνει να ολοκληρώσει τις θεατρικές της σπουδές στο Παρίσι και ακολούθως στο Λονδίνο. Με την επιστροφή της στην Κύπρο άρχισε να εργάζεται σαν ηθοποιός στο θέατρο και σε τηλεοπτικές σειρές όπως "Η Ελένη η Πόρνη", "Άστα Μπαλόνια", "Μπρούσκο" κ.ά.\nNo 3: Η 27χρονη Αντωνία Χαραλάμπους είναι απόϕοιτος της Ανωτέρας Σχολής Δραματικής Τέχνης Εθνικού Θεάτρου (2009-2012) και φοιτήτρια του Τμήματος Θεατρικών σπουδών, στη Φιλοσοφική Σχολή Αθηνών. Έχει δίπλωμα Πιάνου και Θεωρίας της Μουσικής (Royal School of music). Στην τηλεόραση έπαιξε στις τηλεοπτικές σειρές «Βαλς με 12 Θεούς» (ΑΝΤ1, 2013), «Κυπριώτικα Σκετς» (ΡΙΚ, 2015) και «9 Μήνες» (ΜΕGA, 2015/16).\nΆλλες ηθοποιοί: Θέα Χριστοδουλίδου, Άννα Μονογιού, Αννίτα Τερζή, Νιόβη Χαραλάμπους, Έλενα Δημητρίου, Εμμανουέλα Χαραλάμπους, Μαρία Καρασούλα, Μαρία Μιχαήλ, Λουκία Πρωτοπαπά, Κωνστάντια Παύλου, Νίκη Δραγούμη, Έμιλυ Κολιανδρή, Παυλίνα Μαυρή, Μαρία Μαστρίδου, Μαριάννα Σάντη, Κρίστη Παπαδοπούλου, Δέσποινα Χρυσάνθου, Ιωάννα Πολυνείκη, Όλγα Ασσιώτου, Έλενα Πιερίδου κ.ά.\nΑντωνία Χαραλάμπους - Το Φώς Μέσα Μου | 2017\nhttps://www.youtube.com/watch?v=_X6kYBPkLCc Στίχοι: Χάρης Καφετζόπουλος Μουσική: Νίκος Τερζής\nΕκτέλεση: Αντωνια Χαραλάμπους\nΑναρτήθηκε από Thrasys στις 16:45 Δεν υπάρχουν σχόλια:\nΕτικέτες Ηθοποιοί, Νίκος Τερζής\nMAMACITA ON FIRE / MAMA SINGS FIRE\nΚΑΘ΄ ΟΔΟΝ 1997--2001\nΤόνυ Μούρτζης & ORFEO GRECO\nTRICKY PONY 2012--2013\nΔημήτρης Σειρηνάκης, ο βασιλιάς των ελληνικών ερωτ...\nΒύρων Λεοντάρης (1932-2014)\nΜιχαλάκης Γιασεμίδης (1923-2019)\nΠατριάρχης Φώτιος, ο Μέγας (820-893)\nJick Nakasian / Τζικ Νακασιάν


Τρίτη και (ίσως) φαρμακερή για την Ομόνοια… | Goal News Cy\nΑ' ΚΑΤΗΓΟΡΙΑΟΜΟΝΟΙΑΤρίτη και (ίσως) φαρμακερή για την Ομόνοια…\nΤρίτη και (ίσως) φαρμακερή για την Ομόνοια…\nΞέρετε πότε ήταν η τελευταία φορά που η Ομόνοια πανηγύρισε σε βάρος της Πάφου, εκτός έδρας; Τη σεζόν 2012-13, όταν ονομαζόταν ΑΕΠ. Τότε, πριν έξι σεζόν, οι πράσινοι επικράτησαν με το στενό 2-1. Ακολούθως, με την μετ’ ονομασία σε Πάφος FC, στις προηγούμενες δυο σεζόν που δήλωσε παρούσα στην Α’ Κατηγορία (2015-16, 2017-18), η Ομόνοια δέχθηκε ισάριθμες ήττες, μάλιστα με το ίδιο σκορ (1-2). Δεν έφτανε αυτό, ήλθε καπάκι η φετινή εντός έδρας ήττα από την αυριανή αντίπαλό της. Είχε προηγηθεί με 2-0 και μέσα σ’ ένα 9λεπτο δέχθηκε τέσσερα γκολ και μια μεγάλη σφαλιάρα μέσα στο ΓΣΠ (2-4).\nΌσον αφορά στα μεταξύ των δυο ομάδων ματς στο πρώην Παφιακό και πλέον «Στέλιος Κυριακίδης», είπαμε, η Ομόνοια έχοντας απέναντί της την Πάφος FC ακόμη να γευθεί τη χαρά της νίκης. Απόψε, θα είναι η τρίτη απόπειρα και (ίσως) φαρμακερή, για την προσπάθεια που καταβάλλει η ομάδα της Λευκωσίας να δηλώσει παρούσα στην εξάδα με το τέλος της Α’ φάσης του πρωταθλήματος. Πρόκειται για μια δύσκολη έξοδο, απέναντι σ’ έναν καλό αντίπαλο, που με τα νέα δεδομένα (την αφαίρεση έξι βαθμών) βρίσκεται στην τελευταία θέση και «καίγεται» για βαθμούς.\nΟ βαθμός δυσκολίας δεδομένος, όπως σε κάθε αγώνα, όμως εάν θέλει η Ομόνοια να φωνάξει, «εξάδα ερχόμαστε», θα πρέπει να φύγει νικήτρια. Άλλωστε, μόνο έτσι θα δώσει αξία στη νίκη που πέτυχε την περασμένη βδομάδα επί της Νέας Σαλαμίνας, αλλά θα αποτελέσει και επιβεβαίωση της αγωνιστικής βελτίωσης που παρουσιάζει η ομάδα του Αναστασίου το τελευταίο διάστημα. Παράλληλα, θα δείξει με την προσπάθεια και την εμφάνισή της η Ομόνοια, πόσο πολύ θέλει να υλοποιήσει τον στόχο της.\nΗ προετοιμασία των πρασίνων ολοκληρώθηκε χθες και στις τάξεις της ομάδας επικρατεί αποφασιστικότητα για νέα καλή παρουσία και κυρίως για δεύτερο συνεχόμενο τρίποντο. Το έχει ανάγκη από κάθε άποψη, ισοφαρίζοντας το φετινό σερί νικών της.


Δευτέρα, 13 Ιουλίου, 2020, Ώρα: 15:02\nΠροστασία τιμολογίων ιδανική για τη μείωση του επιχειρηματικού κινδύνου εν μέσω πανδημίας Covid-19\n18 Μαΐου 2020 06:00\nΗ Eurivex Trade Finance Limited (http://www.eurivexfinance.com/el/) προσφέρει εναλλακτικές λύσεις κεφαλαίου κίνησης μέσω προεξόφλησης τιμολογίων και παρέχει προστασία στις μικρομεσαίες επιχειρήσεις (ΜΜΕ) μέχρι και 90% όλων των τιμολογίων που εκδίδονται με πίστωση.\nΚαθώς χιλιάδες ΜΜΕ ξαναρχίζουν σιγά-σιγά τις δραστηριότητές τους μετά την άρση των κυβερνητικών περιορισμών λόγω της πανδημίας Covid-19, ένα από τα κρίσιμα ζητήματα που αντιμετωπίζουν, εκτός από θέματα υγείας και υγιεινής, είναι ο τρόπος προστασίας της επιχείρησης από πιθανές αφερεγγυότητες πελατών.\nΗ πλειοψηφία των ΜΜΕ έχουν μεγάλη έκθεση σε πιθανή χρεωκοπία των πελατών τους που έχουν συσσωρεύσει χρέος πριν από την πανδημία Covid-19 και τώρα δεν είναι σε θέση να πληρώσουν τις υποχρεώσεις τους ή ενδεχομένως να ζητούν ευκολότερους πιστωτικούς όρους.\nΛαμβάνοντας υπ’όψιν ότι ένα από τα μεγαλύτερα περιουσιακά στοιχεία μιας ΜΜΕ είναι οι εμπορικές απαιτήσεις της, οι οποίες στις περισσότερες περιπτώσεις είναι επισφαλείς, τότε μπορεί κανείς να καταλάβει τον τεράστιο κίνδυνο που διατρέχουν οι ΜΜΕ αφήνοντας μια τόσο μεγάλη έκθεση στην τύχη, ελπίζοντας ότι κανένας από τους πελάτες τους δεν θα χρεωκοπήσει.\nΕύκολος και γρήγορος τρόπος προστασίας\nΗ Eurivex Trade Finance Limited (ETFL) έχει εύκολη και ανέξοδη λύση που μπορεί να καθησυχάσει τέτοιες ανησυχίες. Η απάντηση είναι η προστασία και ασφάλεια των τιμολογίων. Η ETFL παρέχει 90% προστασία στην αξία κάθε τιμολογίου σε συνεργασία με την Euler Hermes, την παγκόσμια ασφαλιστική εταιρεία πιστώσεων.\nΗ ασφάλιση πιστώσεων μπορεί να είναι επιλεκτική ή για ολόκληρο το καθολικό χρεωστών. Αυτό σημαίνει ότι ένας επιχειρηματίας μπορεί να επιλέξει ποιους πελάτες θέλει να ασφαλίσει. Μπορεί να ισχύει για υπόλοιπα που κυμαίνονται από μερικές χιλιάδες έως πολλά εκατομμύρια ευρώ. Οι χρεώσεις είναι επίσης πολύ ανταγωνιστικές και κυμαίνονται περί το 0,5% της αξίας του τιμολογίου.\nΕκτός από την προστασία, οι πελάτες έχουν την επιλογή να ζητήσουν άμεση χρηματοδότηση από την ETFL μέσω της υπηρεσίας προεξόφλησης τιμολογίων, με την οποία χρηματοδοτείται έως και 85% των εκχωρημένων τιμολογίων. Το υπόλοιπο, μείον τις σχετικές χρεώσεις, καταβάλλεται στην επιχείρηση όταν ο χρεώστης εξοφλήσει τα τιμολόγια.\nΣε περίπτωση που ο χρεώστης καταστεί αφερέγγυος, ο κίνδυνος για τις ΜΜΕ περιορίζεται στο 10% καθώς, κατόπιν απαίτησης, η Euler Hermes θα καταβάλει το 90% της αξίας του τιμολογίου στην ETFL, η οποία με τη σειρά της θα τα καταβάλει στην ΜΜΕ, μετά την αφαίρεση των συμφωνηθέντων χρεώσεων.\nΟι ΜΜΕ έχουν επίσης την επιλογή να αναθέσουν στην ETFL την είσπραξη των απαιτήσεών τους, έναντι αμοιβής.\nΗ ETFL έχει απλοποιήσει τις διαδικασίες και είναι σε θέση, στις πλείστες περιπτώσεις, να απαντήσει εντός 2 ημερών στα αιτήματα ασφάλισης πιστωτικών ορίων χρεωστών.\nΈνα σημαντικό στοιχείο είναι το γεγονός ότι μέσω της ETFL, μία ΜΜΕ μπορεί να αποκτήσει αξιόπιστη εικόνα για την οικονομική υγεία των πελατών της ώστε να εκτιμήσει τον κίνδυνο συνεργασίας με αυτούς τους πελάτες.\nΗ μεταφορά από την ETFL της πληροφορίας για παροχή ασφαλισμένου πιστωτικού ορίου σε κάποιο χρεώστη αποτελεί σημαντική ψήφο εμπιστοσύνης στην φερεγγυότητα και συνέπεια του χρεώστη και έμμεση ενθάρρυνση της ΜΜΕ να αυξήσει τις δραστηριότητές της με αυτό τον χρεώστη. Από την άλλη πλευρά, εάν ένα αίτημα για παροχή ασφαλισμένου πιστωτικού ορίου απορριφθεί, τότε αυτό είναι μία ξεκάθαρη προειδοποίηση προς την ΜΜΕ να είναι επιφυλακτική με τον συγκεκριμένο χρεώστη.\nΚλείνοντας, τονίζεται ότι η παροχή των πολυτίμων αυτών πληροφοριών γίνεται με ελάχιστο κόστος για την ΜΜΕ και μεγάλη ταχύτητα.\nΗ Eurivex Trade Finance Limited (ETFL) (http://www.eurivexfinance.com/el/) είναι 100% θυγατρική της Eurivex Ltd, μιας Κυπριακής Επενδυτικής Εταιρείας που εποπτεύεται από την CySEC, η οποία προσφέρει εναλλακτικές λύσεις κεφαλαίου κίνησης μέσω προεξόφλησης τιμολογίων και παρέχει προστασία στις μικρομεσαίες επιχειρήσεις (ΜΜΕ) μέχρι και 90% όλων των τιμολογίων που εκδίδονται με πίστωση.\nΗ ETFL είναι ένας εναλλακτικός πάροχος χρηματοδότησης που επιλύει προβλήματα ταμειακών ροών τόσο για τις εγχώριες όσο και για τις διεθνείς επιχειρήσεις.\nΣυγκεκριμένα, μια εταιρεία μπορεί να δώσει πίστωση μέχρι και 120 ημέρες στους αγοραστές της. Η εν λόγω εταιρεία εκχωρεί το τιμολόγιο της στην ETFL και εξασφαλίζει άμεσα μετρητά. Το εκχωρημένο τιμολόγιο είναι η μόνη εξασφάλιση που απαιτείται από την ETFL. Μια εταιρεία που δεν διαθέτει ισχυρά οικονομικά στοιχεία μπορεί να αιτηθεί στην ETFL νοουμένου ότι η ποιότητα των χρεωστών της είναι καλή. Επιπλέον, η ETFL συνδυάζει τη χρηματοδότηση με την ασφάλιση πιστώσεων μέσω της συμφωνίας της με την EulerHermes, βάσει της οποίας τα τιμολόγια που εκδίδονται στους αγοραστές είναι ασφαλισμένα έναντι μη πληρωμής.\nΟ Άθως Κοιρανίδης, είναι Σύμβουλος της Eurivex Trade Finance Limited, υπεύθυνος για την οργάνωση και διαχείριση των εμπορικών δραστηριοτήτων.


Και φέτος θα δούμε μια από τα ίδια - Κάντε μεταγραφές! – Panathinaikos Kosmos\nΚαι φέτος θα δούμε μια από τα ίδια – Κάντε μεταγραφές!\nΟ Παναθηναϊκός ήρθε ισοπάλος 2-2 με την Φένλο που φέτος θα αγωνιστεί στη δεύτερη κατηγορία της Ολλανδίας.\nΤο ματς θα μπορούσαμε να πούμε ότι ήταν ένα τυπικό παιχνίδι Σούπερ Λίγκας με τον Παναθηναϊκό να έχει την κατοχή και τον αντίπαλο να περιμένει πίσω από τη σέντρα, να κλέψει μπάλες και να φύγει στην αντεπίθεση.\n-Στο πρώτο ημίχρονο ο Παναθηναϊκός είχε τον έλεγχο της μπάλας αλλά στην πρώτη αντεπίθεση δέχτηκε αμέσως γκολ. Η αντίδραση των Κότσιρα και Διούδη ήταν πολύ κακή στην όλη φάση.\n-Με εξαίρεση τον Ιωαννίδη δεν υπήρχε ιδιαίτερη κίνηση χωρίς την μπάλα. Ο Μαουρίσιο ήταν αρκετά αργός στις κινήσεις του και η μπάλα δεν κυκλοφορούσε γρήγορα. Βέβαια μαζί με τον Πέρεθ συνθέτει ένα καλό ζευγάρι στα χαφ που έχει ύψος και δύναμη. Τα τρεξίματα όμως λείπουν.\n-Ο Καρλίτος έπαιξε ως δεκάρι και προσπάθησε να κινηθεί αλλά σε κάθε περίπτωση δεν είναι αυτός ο ρόλος του. Γενικότερα έχουμε πει πως θα πρέπει να αποχωρήσει είτε ο Ισπανός είτε ο Μακέντα καθώς μαζί με τον Ιωαννίδη δεν χωρούν όλοι στο ρόστερ.\n-Ο Αϊτόρ παρόλο που σκόραρε ήταν νοχελικότατος και δεν μπόρεσε ούτε μια φορά να περάσει τον αντίπαλο του. Έτσι θα πάρει μεταγραφή στην Ισπανία;\n-Ο Ενγμπαγκοτό επίσης σκόραρε αλλά και εκείνος ήταν ουσιαστικά εκτός παιχνιδιού.\n-Καλή ήταν η παρουσία του νεαρού Σιδερά ως παρτενέρ του Βέλεθ στο κέντρο της άμυνας.\nΣτο δεύτερο ημίχρονο ο Γιοβάνοβιτς άλλαξε σχεδόν όλη την ενδεκάδα και ουσιαστικά δεν υπήρξε τίποτα αξιόλογο αναφοράς καθώς σχεδόν άπαντες ήταν μια ταχύτητα κάτω από όσους αγωνίστηκαν στο πρώτο ημίχρονο. Θλιβεροί οι Αγιούμπ, Χατζηγιοβάνης, Μπουζούκης και Μακέντα.\nΠροφανώς και δεν περιμέναμε να δούμε τους παίκτες να τρέχουν σαν μηχανάκια αυτή την εποχή αλλά τα πράγματα δεν δείχνουν καλά τη συγκεκριμένη στιγμή. Ουσιαστικά ο Παναθηναϊκός είναι σχεδόν το ίδιο αποκρουστικός με πέρυσι.\nΗ κατάσταση φωνάζει ότι χρειάζονται μεταγραφές ΧΘΕΣ, ξέχωρα από τη δουλειά που προσπαθεί να κάνει ο Γιοβάνοβιτς.\nΧωρίς ποιοτική αναβάθμιση στη θέση οχτώ, και στα άκρα έρχονται άσχημες μέρες από πολύ νωρίς για την ομάδα.\nΥ.γ.: Πολύ ωραία η εικόνα του των οπαδών της ομάδας στις εξέδρες του γηπέδου της Φένλο. Παρά τις πίκρες ο κόσμος της ομογένειας είναι πάντα δίπλα στον Παναθηναϊκό.\nΓια χάρη της μένεις στην παραλία μέχρι το…Δεκέμβριο! (Pics)


Φωτογραφίες χωρίς ταμπού | Asisters.gr\nΦωτογραφίες χωρίς ταμπού\nΟ ερωτισμός στη φωτογραφία είναι το θέμα μιας έκθεσης στο Βερολίνο που δείχνει ότι η τέχνη αντιγράφει… το σεξ!\nΌταν το θέμα μιας φωτογραφίας είναι ερωτικό, το όριο ανάμεσα στην τέχνη και την πορνογραφία είναι πολύ λεπτό. Ακόμα και να μην είσαι θεωρητικός του είδους, καταλαβαίνεις ότι οι εικόνες της έκθεσης «Eros & Photography: Behind Desire» (Έρωτας & Φωτογραφία: Πίσω από τον πόθο) είναι τέχνη.\nΓιατί κρύβουν και αποκαλύπτουν επιθυμίες και φαντασιώσεις που μπορεί να σου έχουν περάσει από το μυαλό ή ακόμα και να τις έχεις ζήσει, αλλά εκεί θα τις δεις αποτυπωμένες με τον πιο καλαίσθητο τρόπο.\nThomas Hodges: Romantica, 2006. [© Thomas Hodges, courtesy the artist & CHAUSSEE 36]\nΤι να τα κάνεις όλα αυτά, όταν μπορείς ανά πάσα στιγμή να δεις και την πιο τολμηρή εικόνα στο κινητό σου; Τι νόημα έχει να μιλάμε για ερωτισμό, όταν αρκεί μια εφαρμογή για να κάνεις σεξ άμεσα και χωρίς δεσμεύσεις;\nEllen von Unwerth: Untitled, from the series Revenge, 2003. [© Ellen von Unwerth, Courtesy the artist & CHAUSSEE 36]\nΑυτά τα ερωτήματα θέτει η έκθεση, μέσα από τη ματιά κορυφαίων φωτογράφων. Ορισμένες από τις λήψεις, βέβαια, έχουν τραβηχτεί όταν τα πράγματα ήταν πολύ διαφορετικά – μήπως όμως στο σεξ όλα αλλάζουνε κι όλα τα ίδια μένουν;\nGilles Berquet: Nu au corset et porte-jarretelle, 1993. [© Gilles Berquet, courtesy the artist & CHAUSSEE 36]\nΌπως και να ’χει, το Βερολίνο ξέρει καλά τι θα πει ερωτισμός, έτσι θυμόμαστε τουλάχιστον, από τότε που ταξιδεύαμε ανέμελα.\nGérard Musy: Fantastic Club, London, 1993. [© Gérard Musy, courtesy the artist]\nΟ χώρος στον οποίο παρουσιάζεται είναι το ανακαινισμένο CHAUSSEE 36, στο Μίτε, θα διαρκέσει μέχρι τις 23 Ιανουαρίου 2021 και θα ακολουθήσουν άλλες δύο, με ανάλογη θεματική.\nDe Gambs: Cascade, 2009. [© Renaud de Gambs, Courtesy the artist & CHAUSSEE 36]\nΔΙΑΒΑΣΤΕ ΕΠΙΣΗΣ: Σεξ στο αυτοκίνητο! Αυτές είναι οι καλύτερες στάσεις.


Μάταλα - Βικιταξίδια\nΝομός Ηρακλείου > Μάταλα\nΜάταλα: Πατήστε εδώ για να δείτε ένα χάρτη σε πλήρη οθόνη.\nΤα Μάταλα είναι κωμόπολη της Κρήτης\nΗ παραλία των Ματάλων κατοικούνταν από την αρχαιότητα, ενώ έγινε διάσημη ως τόπος παραμονής χίπιδων τις δεκαετίες '60 και '70. Το χωριό προηγουμένως ήταν ένα ψαροχώρι ενώ σήμερα ζει κυρίως από τον τουρισμό.\nΤα Μάταλα ήταν επίνειο της Φαιστού κατά τη μινωική περίοδο και της Γόρτυνας κατά τη ρωμαϊκή. Από τη θάλασσα διακρίνονται ίχνη του αρχαίου οικισμού. Στα βενετικά έγγραφα αναφέρεται ο ναός της Παναγίας (La Madonna di Matala), στην είσοδο του οποίου υπάρχει η επιγραφή Πλύνετε την κεφαλήν και καθαρίσατε τους πόδας και έπειτα εισέλθητε εις τον ιερόν τούτον οίκον.\nΣτην απόκρημνη ακτή του χωριού υπάρχουν τεχνητοί σπηλαιώδεις χώροι (και υποβρύχια σπήλαια), λαξευμένοι στο βράχο. Λέγεται ότι ήσαν τάφοι. Μερικοί όμως έχουν δωμάτια, κλίμακες, παράθυρα και προστώα. Έτσι φαίνεται ότι κάποτε χρησιμοποιήθηκαν ως κατοικίες. Οι κλίνες μοιάζουν με τους τάφους των Ετρούσκων. Οι σπηλιές παρέμειναν άδειες για χιλιάδες χρόνια μέχρι τη δεκαετία του '60 που περιπλανώμενοι χίπιδες τις ανακάλυψαν και τις κατοίκησαν για κάποια περίοδο. Την περίοδο της χούντας με αίτημα του Μητροπολίτη Γορτύνης εκδιώχθηκαν προσωρινά οι τουρίστες από τα σπήλαια. Οι σπηλιές φαίνεται να έκλεισαν οριστικά γύρω στο 1977.\nCamping Matala, ☎ +30 28920 45720. July 01 to October 31. Adults/Children (over 12 years): 4,50 Euro, Children (4-12 years): 2,70 Euro, Tent (small): 3 Euro, Tent (big): 3,50 Euro, Car: 3 Euro, Caravan/Mobile Home: 5 Euro, Motorbike: 2 Euro. (updated Μαϊ 2015)\nΑνακτήθηκε από «https://el.wikivoyage.org/w/index.php?title=Μάταλα&oldid=22483»


Ερωτικό Ωροσκόπιο – Ποια ζώδια θα έχουν επανενώσεις με το παρελθόν τους? – Το μοναδικό Site Χαρτομαντείας\nΕρωτικό Ωροσκόπιο – Ποια ζώδια θα έχουν επανενώσεις με το παρελθόν τους?\nΞέρετε ότι το άτομο που είναι δίπλα σας, δεν έχει πει την όλη αλήθεια για την πρόθεση του, εν σχέση με την πορεία της ζωής σας. Μπορείτε να ρωτήσετε και να μάθετε.\nΕίστε σε μια φάση της ζωής σας, που θα βρείτε λύσεις πολλές και ουσιαστικές για την εργασία και την προσωπική σας ζωή! Κάποιοι ίσως και να ψάξουν κάτι στο μακρινό τους παρελθόν!\nΜην ανακατεύεστε σε τρίτα χωράφια. Δεν σας αφορούν και σας λείπουν και πολλές λεπτομέρειες. Αν έχετε κάποια απορία, με διακριτικό τρόπο κάντε τις ερωτήσεις σας. Όλα τα άλλα εν καιρώ θα αποκαλυφθούν.\nΑποφασίστε τι θέλετε να κάνετε στην προσωπική σας ζωή. Είστε από τα πιο συγκροτημένα ζώδια, όπου και θα πρέπει όλο αυτό να το εξαργυρώσετε. Δράστε λοιπόν άμεσα.\nΘα διώξετε από την ζωή σας, άτομα και καταστάσεις που σας είναι μόνο ψυχοφθόρες. Ξέρετε τι θέλετε άρα από σήμερα κιόλας κάντε ότι καλύτερο είναι για εσάς και τα έργα σας.\nΥπάρχει μια σειρά από γεγονότα που τρέχουν μέσα στην σχέση σας. Αυτό είναι και κάτι που θα βρει την λύση του, μέσα από τις κινήσεις που θα κάνει το ταίρι σας.\nΜάλλον τρέχετε και ακόμη δεν ξέρετε πως ποια κατεύθυνση. Υπάρχουν δύο άτομα στην ζωή σας που δεν σας αφήνουν να καταλάβετε τι θέλουν από εσάς. Σε όλο αυτό θα πρέπει να βάλετε στοπ.\nΗ μέρα είναι γεμάτη από ευχάριστα γεγονότα, όπου και θα καταφέρετε να βρείτε και κάποιους παλιούς σας γνωστούς. Ίσως και κάποια φλέρτ να έρθουν στον δρόμο σας.\nΟι περισσότεροι του ζωδίου σας είναι ελεύθεροι και αυτό θέλουν να το διατηρήσουν. Πάντως με τον Ήλιο να προχωράει προσεχώς στον Ταύρο, κάποιες σταθερές σας θα αλλάξουν σίγουρα.\nΗ ενέργεια σας είναι ανεβασμένη, και αυτό σας δείχνει ακόμη πιο γοητευτικούς στους γύρω σας. Ένας τολμηρός… θα σας προσεγγίσει αυτές τις ημέρες περισσότερο!\nΕίστε μέσα σε δύσκολα διλήμματα και αποφάσεις ζωής. Σε ότι και να θέλετε, μην εμπλέξετε άλλους. Μόνο εσείς ξέρετε τι είναι το σωστό για την καθημερινότητα σας.\nΗ καρδιά σας μπορεί να έχει πονέσει στο παρελθόν. Αυτό σας κάνει σίγουρα να είστε και πολύ πιο προσεχτικοί, σε όλα αυτά που σας πολιορκούν και σας τάζουν.\nPosted in ΑΣΤΡΟΛΟΓΙΑTagged astrologia, ζωδια, ωροσκόπιο\n← Οι κάρτες ΤΑΡΩ προβλέπουν για το Σαββατοκύριακο 10+11/04\nΟι κάρτες της Γοργόνας- Αποφάσεις μόνιμης επιστροφής! →\nHey Buddy!, I found this information for you: "Ερωτικό Ωροσκόπιο – Ποια ζώδια θα έχουν επανενώσεις με το παρελθόν τους?". Here is the website link: https://matheto.com/index.php/2021/04/08/erotiko-oroskopio-poia-zodia-tha-echoyn-epanenoseis-me-to-parelthon-toys/. Thank you